
Doamne! Tu vezi şiretenia vrăjmaşilor credinţei ortodoxe şi ai Bisericii Tale, vezi năzuinţa lor de a o birui. 
Pune-le capăt: să moară odată cu aceşti oameni toată lucrarea lor cea vicleană ! 

Oamenii sunt în tulburare, stihiile sunt în tulburare: văzduhul, apa, pământul, focul sunt în tulburare - 
după păcatele oamenilor, degrabă şi stihiile, arzând, se vor destrăma, pământul şi lucrurile de pe el se 
vor mistui (2 Pt. 3,10). Păcatele s-au înmulţit până peste poate. Nu se mai poate trăi în tihnă. Biseri-: a lui 
Dumnezeu ! împodobeşte-te, Mireasa lui Hristos, ca luminat să te înfăţişezi Mirelui tău Celui preafru- 
mos, nestricăcios, veşnic! 

Doamne, cât de nemăsurat ai mărit Tu neamul omenesc prin întruparea Ta şi prin îndumnezeu-omenirea 
Ta şi prin Pururea Fecioara, de Dumnezeu Născătoarea, care Te-a întrupat, şi prin omenirea pe care ai 
ales-o în sfinţii cei fără număr. Şi -o, groază ! - cât îşi bat joc de Tine şi de Biserica Ta, de învăţătura Ta, de 
tainele şi de dumnezeieştile Tale slujbe ucenicii lui Tolstoi şi aşa-numita intelectualitate, care s-a 
întunecat la minte. Doamne, până când această batjocură? Până când îndrăcirea aceasta? Doamne, 
pogoară-Te să zdrobeşti acest munte al necredinţei. Fie! 

Doamne ! Mă minunez înaintea măreţiei lucrurilor Tale din împărăţia harului şi din împărăţia naturii, pe 
care Tu ai zidit-o; mă minunez înaintea nemăsuratei Tale dreptăţi şi înţelepciuni, de faptul că Tu, 
îngăduind iubitei Tale zidiri cuvântătoare (omului) să cadă adânc şi să fie prădată şi amăgită şi 
batjocorită de şarpele ucigaş de oameni, bine ai voit a-1 răscumpăra şi a-1 reface în chip mai presus de 
fire, însuţi Întrupându-Te şi înomenindu-Te şi alegând-o ca unealtă a întrupării pe buna, preacurata 
Fecioară,, pe care ai arătat-o Ocrotitoare şi Apărătoare a tuturor creştinilor ortodocşi. îngerii se 
minunează de pogorământul Tău, de bunătatea şi de înţelepciunea Ta. 

Când slujim în biserică, slujim cu evlavie; iar când slujim în case simple şi la oameni simpli, slujim cu 
nepăsare, în grabă şi fără inimă, de parcă nu Acelaşi Dumnezeu Ştiutor al inimilor, mare şi înfricoşător nu 
este şi în Biserică, şi în tot locul. Să ne îndreptăm şi să fim pretu-tindeni nefăţarnici şi evlavioşi. 

Toată lumea organică şi animală trăieşte o viaţă aparte, întru slava lui Dumnezeu, ca să vestească 
înţelepciunea Lui, bunătatea, frumuseţea Lui, Care este Viaţa cea dintâi şi fără de început. Cu viaţă 
osebită, înţelegătoare, personală, veşnică, fericită Ie-a fost dat să trăiască numai îngerilor şi neamului 
omenesc cu capul pe umeri, ales, supus poruncilor Ziditorului. Tocmai spre această viaţă suntem datori 
să năzuim în toată ziua şi în tot ceasul, urmând celor arătate şi poruncite de Făcător şi cu ajutorul Lui cel 
atotputernic, şi ni s-a dat poruncă să priveghem neîncetat, fiindcă potrivnicul nostru, diavolul, ca un leu, 
răcnind, umblă, căutând pre cine să înghită (1 Pt. 5, 8). 



Nu judecaţi, ca să nu fiţi judecaţi. Căci cu judecata cu care veţi judeca, cu aceea veţi fi judecaţi (Mt. 7,1). 
Doamne, dă-ne să nu-i judecăm pe vii, şi cu atât mai puţin pe morţi. Tu, ca Făcător şi Legiuitor, eşti 
singurul Judecător drept al viilor şi al morţilor. Iar nouă dă-ne să ne osândim cu asprime pe noi înşine şi 
să cerem pentru cei adormiţi iertarea şi lăsarea păcatelor de voie şi fără voie. 

îngrozitor, neînchipuit de stricată e firea omenească cu păcatele de tot felul, despre care şi a vorbi ţi se 
face ruşine, şi te doare, şi te înspăimântă. Noi, preoţii, duhovnicii, ştim acest lucru mai bine decât 
oricine, mai ales aceia dintre noi care prin apropierea şi blândeţea lor duhovnicească şi împreună- 
pătimirea lor faţă de bolile duhovniceşti ale fiilor lor duhovniceşti au meritat încrederea acestora. O, ce 
bolnavi sunt cu păcatele aceste suflete simple, sincere de păcătoşi şi de păcătoase şi câtă nevoie au de 
împreună-pătimirea noastră, de sfat, de tămăduire şi de milostivirea lui Dumnezeu! Nu este necuviinţă 
păcătoasă şi urâciune a păcatului în care să nu cadă omul. Cutare păcătos sau cutare păcătoasă s-au 
împreura: cu toţi apropiaţii, cu oamenii cu care se aflau în cele mai strânse legături de rudenie, cu toate 
animalele de casa: cu pisici, cu câini, cu porci... Dumnezeul meu! Ce este aceasta ? Până unde a căzut 
omul! Şi asta fac oamenii simpli. Iar cei învăţaţi şi educaţi, bogaţi, nobili, cad şi mai rău oi toată educaţia 
lor, bărbaţi cu bărbaţi săvârşind ruşinea (Rom. 1,27). Iar unii împăraţi păgâni din vechime erau 
împătimiţi de băieţeii frumoşi şi cu aceştia îşi satisfăceau pornirea trupească. Acelaşi lucru îl făceau şi 
unii funcţionari sus-puşi... 

Izbăveşte-mă de sporirea (pospeşenie) cea diavolească" (din rugăciunile de dimineaţă). Se grăbeşte, se 
grăbeşte (speşit) diavolul şi neîncetat caută să-1 vâneze pe om ca să îl piardă pe vecie, iar oamenii 
dormitează, stau degeaba şi dorm în deşertăciunea lor cea lumească, în împă-timirile lor de agonisită, de 
plăcerile pântecelui, de curvie, de jocuri (teatru şi cărţi), de modă, de literatură, de somn şi de tot felul - 
pier cu miile, ca muştele. Grăbiţi-vă, deci, grăbiţi-vă, creştinilor, să vă mântuiţi sufletele până ce este 
vreme, până când Domnul mai aşteaptă şi îndelung rabdă, până când nu s-a zăvorât uşa împărăţiei. Au 
venit fecioarele cele nebune, zicând: Doamne, Doamne, des-chide-ne nouă. Iar El, răspunzând, a zis: 
amin zic vouă, nu vă cunosc pre voi (Mt. 25,11-12). Dar cum Se grăbeşte Domnul să-i mântuiască pe 
credincioşi, pe cei ce au luare-aminte şi sunt pregătiţi ! In fiecare ceas, în fiecare clipă Se grăbeşte şi 
trimite tot ajutorul. Domnul mă paşte şi nimic nu-mi va lipsi. în locul păşunii, acolo m-a sălăşluit, la apa 
odihnei m-a hrănit, sufletul meu l-a întors. Povăţuitu-m-a pre cărările dreptăţii, pentru numele Său (Ps. 
22,1-3). 

Dacă ţarul sau orice cârmuire îndeobşte, fie ea lumească sau duhovnicească, greşesc în multe privinţe şi 
calcă legea din slăbiciune de conştiinţă sau din lipsă de caracter, nu îi dispreţui, nu îi defăima, ci roagă-te 
Domnului pentru ei ca să tămăduiască cele neputincioase şi să plinească cele cu lipsă (vezi rugăciunea la 
hirotonie), căci fără Dumnezeu nu putem face nici un lucru cu adevărat bun şi folositor. 

Vrăjmaşul nu doarme: ziua şi noaptea, în vis şi aievea ne atrage la păcat şi hrăneşte în sufletul nostru tot 
felul de patimi pierzătoare de suflet. Priveghează, omule, răstigneşte patimile - mai ales lăcomia 
pântecelui şi toate păcatele trupeşti... 

Creştinilor, mai ales celor ortodocşi, care păzesc şi ţin întru curăţie dogmele credinţei lor, li s-au dat de la 
Dumnezeu atâtea bunătăţi şi puteri spre mântuire, atât de multe taine dumnezeieşti li s-au descoperit, 



încât celor credincioşi, cu luare-aminte, care se nevoiesc în credinţa lor, le este uşor să se mântuiască şi 
să se facă moştenitori ai împărăţiei Cereşti şi Veşnice, pentru că jugul Domnului este bun şi sarcina Lui 
este uşoară (Mt. 11,30). 

îngerii se minunează cutremu-rându-se de milostivirea lui Dumnezeu către noi, care s-a arătat prin 
întruparea Lui de dragul nostru, prin împreună-vieţuirea Lui cu oamenii pe pământ, prin învăţătura pe 
care a dat-o nemijlocit, prin minunile fără număr pe care Ie-a făcut pentru a da încredinţare de 
Dumnezeirea Sa şi de solia Sa cea dumnezeiască, prin pătimirile şi moartea pentru noi, prin îngroparea şi 
învierea cea din morţi, prin înălţarea la ceruri însoţită de făgăduinţa celei de-a doua şi înfricoşătoarei 
Sale veniri, când va să judece viii şi morţii. Iar cei mai mulţi oameni rămân fie necredincioşi, fie plini de 
îndoieli, nesimţitori, surzi faţă de cuvântul evanghelic, împătimiţi de cuvântul omenesc cel mincinos şi 
deşert, de făţărnicie şi teatru, de tot ce este iluzoriu şi efemer, de ceea ce nu ţine decât o zi. Iar de ceea 
ce este veşnic, de singurul lucru de trebuinţă, uită. Pentru că mulţi sunt chemaţi, dar puţini aleşi (Mt. 
20,16). 

Adu-ţi aminte de Marea Cină, şi de nesfârşitele bunătăţi pregătite de Stăpânul casei, şi de cei chemaţi la 
ea prin milostivirea Lui: toţi s-au dat în lături din pricina îm-pătimirilor pământeşti, şi ca atare nici unul 
dintre cei chemaţi nu a gustat din cina Lui. Ce lucru cumplit! Ce necredinţă, ce lipsă de cinstire faţă de 
Stăpânul! Ce lenevie, ce împătimiri prosteşti! Şi totuşi, aşa a fost şi aşa va fi. Toţi umblă pe calea largă a 
păcatului lesnicios, toţi fug de calea cea strâmtă şi necăjită, curăţitoare, pregătitoare! 

Omul este îngrozitor de nestatornic şi schimbător ca urmare a vătămării dintru început, din rai: de la 
înălţimea vederii duhovniceşti de Sus şi a cugetărilor dumnezeieşti poate cădea într-o clipită în 
urâciunea gândurilor şi simţămintelor spurcate, viclene, curvare şi hulitoare, rele şi zavistnice, aşa încât 
după înalta bucurie duhovnicească ajunge să plângă în taină pentru ticăloşia sa. Fericit cel ce prin harul 
lui Dumnezeu s-a întărit fără clintire în Dumnezeu şi a scăpat de uneltirile hulitorului de Dumnezeu 
Veliar. 

Dumnezeul meu! Cum a necinstit vrăjmaşul zidirea pe care Tu ai făcut-o după chipul Tău ! Şi până acum 
ne necinsteşte pe toţi, ziua şi noaptea, prin nenumărate păcate şi patimi, gânduri necuviincioase, 
necurate, hulitoare, vătămătoare, tulburătoare de suflete! Ce luare-aminte, ce rugăciune, ce înfrânare, 
ce luptă trebuie să fie în noi cu vrăjmaşii cei gândiţi! Dumnezeule, ajută-ne tuturor, mai ales celor 
credincioşi Ţie şi care iau aminte la Tine! 

Lumea cea de faţă, văzută, este numai o umbră a veacului viitor, duhovnicesc, fără de moarte, al 
pământului celor vii care va să fie. Are noimă să ne legăm de umbră, nu de Adevărul însuşi, nu de veacul 
ce va să fie, care e cu adevărat real, şi de ziua cea veşnică ? Pentru că trece chipul acestei lumi (1 Cor. 7, 
31): se schimbă vremurile anului, se schimbă neîncetat atmosfera; o generaţie trece şi alta vine; 
trecători sunt împăraţii, unul ia locul altuia; trecători sunt oamenii mari şi cei mediocri şi trecătoare sunt 
toate talentele lor; trecătoare e frumuseţea omenească şi se preface în putregai; trecătoare sunt 
chipurile zilei şi nopţii; nesfârşit de feluritele forme ale vegetaţiei de tot felul - totul trece şi se preface în 
stricăciune. Numai Dumnezeu nu se schimbă niciodată şi rămâne veşnic Unul şi Acelaşi, atotbun, 



atotsfânt, preaînţelept, preafrumos, atotfericit, veşnic, atotputernic. Veşnic şi ne-schimbat în bine 
rămâne - dacă a ajuns la sfinţenie - şi sufletul omenesc, care este zidit după chipul Lui. 

Omul este atât de adânc vătămat, stricat şi spurcat de către păcat, care e nesfârşit de felurit, încât chiar 
nevoindu-se multă vreme în vederea duhovnicească şi cugetarea la cele dumnezeieşti, dacă slăbeşte 
pentru o clipă frâiele duhovniceşti ale minţii şi ale inimii, îndată poate să se pogoare la gânduri şi 
simţăminte josnice, trupeşti, spurcate, pentru că rădăcinile păcatelor sunt adânci şi în toate părţile 
pătrund în inima omenească şi se întâmplă nu rareori să rămână în om până la moartea lui, paralizându-i 
sufletul. Doar prin răb-dare, prin înfrânare, prin rugăciunea neîncetată, prin dureri şi prin suferinţe se 
dezrădăcinează ele. „Voi fi măcinat de dinţii fiarelor", spunea Sfântul Ignatie Purtătorul de Dumnezeu, 
„ca să mă fac pâine curată a lui Dumnezeu". 



Câte patimi felurite, câtă răceală şi nepăsare faţă de suflet şi faţă de soarta lui veşnică de dincolo de 
mormânt, câtă trândăvire, cârtire, neascultare, samavolnicie se cuibăresc în adâncul inimilor noastre, şi 
cât de necuraţi suntem înaintea lui Dumnezeu! Aproape în fiecare clipă suntem nevrednici de El, iar 
vrednici de El suntem poate numai când ne recunoaştem păcatele şi plângem fără făţărnicie pentru ele, 
cerând iertare şi vădind dorinţa nestrămutată de a nu le mai săvârşi, de a nu ne mai întina cu ele, de a 
nu mai fi slugi ale lor, ci de a păzi şi a împlini fără abatere sfânta, dreapta şi preaînţeleapta voie a lui 
Dumnezeu. 

Umblă totdeauna înaintea lui Dumnezeu ca înaintea feţei Tatălui atotbun, atotputernic, grabnic 
ascultător, pururea gata să împlinească dorinţele şi cererile drepte ale inimii noastre. 

Viaţa noastră de pe pământ nu este viaţă, ci vis, agonie continuă şi treptată. Eu vreau viaţa adevărată, 
dumnezeiască, proprie fiinţei zidite după chipul şi asemănarea lui Dumnezeu, Dumnezeul meu! Iar visele 
pe care visăm când dormim noaptea, dimineaţa ori seara sunt năluciri, deseori păcătoase! Sunt pierdere 
de vreme faţă de Dumnezeu, faţă de dreptate, faţă de veşnicie. Viaţă vreau, viaţa în Dumnezeu şi cu 
Dum-nezeu, în dragostea dumnezeiască, în nestricăciune, în lumina Dumnezeirii - în pacea, întru 
lărgimea inimii! 

în ce se cuprinde puterea călcării de lege, uriaşa nebunie de bunăvoie, şi nerecunoştinţa, şi nenorocirea 
primilor oameni? în aceea că L-au dat pe Dumnezeu pentru făptură; au dat dragostea de Făcător pe 
devotamentul faţă de făptura vicleană; au dat preasfânta, nestricăcioasa însoţire cu Făcătorul pe 
necurata, vicleana, reaua şi stricăcioasa însoţire cu făpturile. Cine iubeşte pre tată sau pre maică mai 
mult decât pre Mine, nu este vrednic de Mine; şi cine iubeşte pre fiu ori pre fiică mai mult decât pre 
Mine, nu este vrednic de Mine (Mt. 10,37). Ce să mai zic de legăturile şi păcătoase şi de împătimirile 
curvarilor şi curve-lor; de însoţirile cu scop rău, cum sunt acum societăţile revoluţionarilor; de însoţirile 
sectanţilor, schismaticilor, ereticilor; de însoţirile tâlhăreşti, hoţeşti, de cele împotriva statului ? 

Prietenia cu trupul nostru şi farmecul plăcerilor trupeşti sunt pricina păcatelor noastre, pricina răcelii 
faţă de Dumnezeu, a împătimirii de lume şi de părutele, trecătoarele, pieritoarele ei bunătăţi, pricina 
leneviei şi nepăsării noastre sufleteşti. Au dormitat toţi, şi au adormit (Mt. 25,5). 



Se cere credincioşie şi devotament faţă de Domnul din partea fiecărei făpturi înţelegătoare - iar ca să fim 
credincioşi şi devotaţi Domnului trebuie să lepădăm împă-timirea de trupul nostru pătimaş şi de lumea 
preacurvară şi păcătoasă, care ne înşală cu plăceri de o clipă. Trebuie să încetăm a fi robi ai pânte-celui, 
ai teatrului, ai cărţilor de joc, ai circului, robi ai chefurilor de tot felul, ai tutunului, robi ai argintului şi ai 
aurului şi ai modelor excentrice. Tu, de pildă, adorator al teatrului, te vei îndreptăţi oare la judecata lui 
Dumnezeu pentru împătimirea de el ? Nu, pentru că din pricina lui ai uitat de Dumnezeu, de biserică, de 
cuvântul lui Dumnezeu, de rugăciune, de înalta menire a sufletului tău, care a fost zidit după chipul lui 
Dumnezeu, ai uitat de viaţa veşnică şi de pregătirea pentru aceasta, de milostenie, de feciorie şi de 
întreaga înţelegere, de înfrânare. Iar tu, iu-bitorule de câştig şi hrăpăreţule, oare te vei arăta drept 
înaintea lui Dumnezeu când te va judeca după faptele tale ? Nu: te vor strivi aurul tău, lăcomia ta, 
zgârcenia şi lăcomia ta; străin vei fi de milostivirea lui Dumnezeu, pentru că nu l-ai miluit pe aproapele 
tău. Vei fi aruncat în focul gheenei, şi nu ţi se va da nici măcar o picătură de apă, care să te răcorească şi 
să potolească pârjolul iadului. Iar tu, cur-varule, vei primi oare milă la Jude-cată dacă nu te vei pocăi şi 
nu te vei lăsa de preacurvia ta, de nu vei plânge pentru ea, de n-o vei şterge prin milostenie şi înfrânare 
? Şi nimeni dintre cei legaţi, împătimiţi de umbra care este această lume, de amăgitoarele ei plăceri, nu 
va fi miluit dacă nu se va pocăi. O, cât de mulţi sunt cei ce au păcătuit şi s-au pocăit, şi au fost miluiţi! Cât 
de mulţi sunt în rai foştii curvari, ucigaşi, lacomi, care s-au pocăit, au intrat în rai şi se desfată de fericire! 
Cât de mare este iubirea de oameni a lui Dumnezeu? Cât de mare este puterea răscumpărătoare a 
Crucii, sângele Mielului lui Dumnezeu, al lui lisus Hristos, care a fost vărsat pentru lume! Cu ce se vor 
îndreptăţi necredincioşii, trufaşii, în-vârtoşaţii, nesupuşii, deznădăjduiţii ? Pentru ei stă gata milostivirea 
lui Dumnezeu dacă se vor întoarce cu smerenie către Dânsul, Care voieşte ca nimeni să nu piară, ci ca 
toţi să se mântuiască (1 Tim. 1, 4). Doamne, iartă-ne pe noi, preoţii, care degrabă (neavând vreme 
îndeajuns) punem mâna dezlegătoare peste cei ce se pocăiesc. Nu ne osândi pentru aceasta şi pentru 
multe altele. 

Rostesc blestem solemn asupra primului care s-a lepădat de Dumnezeu, de veşnica Lui dreptate, de 
rânduiala păcii şi fericirii, asupra primului care a îngăduit ca în zidirea curată a lui Dumnezeu să se nască 
păcatul şi toată urâciunea lui, asupra celui ce a căzut dintru înălţimea cea mare şi care se îndulceşte de 
păcat, cu îngăduinţa preaînţeleptului Făcător, ca să se arate şi mai mult, la nesfârşit, bunătatea şi 
îndelungă răbdarea Lui, şi ca să strălucească nevo-inţele şi faptele de vitejie ale celor credincioşi Lui, ca 
să se afle loc pentru neasemuita pogorâre atotrăscum-părătoare pe pământ a Domnului nostru lisus 
Hristos şi pentru biruinţa definitivă a binelui asupra răului; blestem necredincioşii, nerecunoscătorii 
rărunchi în care s-a zămislit pentru prima dată prosteasca, obraznica visare şi trufie de a fi deopotrivă cu 
Dumnezeu şi de a porni război împotriva Lui, împotriva veşnicei Lui dreptăţi, sfinţenii, înţelepciuni, 
împotriva nesfârşitei Lui frumuseţi şi a slavei Lui celei nebiruite. 

Bagă de seamă la trupul tău cel multpătimaş că el îţi este foarte mare duşman: printr-o mie şi una de 
pofte, el vrea să depărteze sufletul tău de Dumnezeu, să-1 slăbănogească, să-1 spurce, să îl omoare. îl 
slăbă-nogeşte prin lenevirea şi răceala faţă de rugăciune, faţă de metanii, faţă de cugetarea la cele 
dumnezeieşti. O, vrăjmaş casnic, atotviclean, înşelător ! Cât voi mai fi cu tine ? Cine mă va izbăvi de 
trupul morţii acesteia ? (Rom. 7,24). 



Să ne gândim cu toţii la starea noastră de plâns, cumplită, şi la nevoia de a ne ridica şi de a ne îndrepta. 
Mulţi nu-şi dau seama de această cădere şi ca atare nu socot că au neapărată nevoie de ridicare - şi se 
împotmolesc în nenumărate patimi şi obiceiuri rele. Doamne, deschide ochii noştri cei gândiţi! 

întrucât păcatul de tot felul a pătruns adânc în toată fiinţa omului - în sufletul şi în trupul lui - şi s-a 
amestecat cu ea, Domnul, preaînţeleptul Făcător şi Doctor bine a voit a tămădui omenirea însuşi unind 
cu ea Dumnezeirea Sa şi omenitatea Sa şi dându-i să guste preacuratul Său Trup şi preacuratul Său 
Sânge. 

în ce mediu înalt a fost pus creştinul I în ce preaînaltă şi sfântă societate a fost înscris ca creştin şi 
mădular al Bisericii! Nu sunteţi străini şi venetici, ci împreună-cetăţeni cu sfinţii şi apropiaţi ai lui 
Dumnezeu (Efes. 2, 19-20). Adu-ţi aminte, creştine, de acest lucru, şi trăieşte în chip vrednic de 
chemarea ta, în toată fapta bună. 

Nu cumva dai întâietate făpturii faţă de Făcător şi nu cumva iubeşti mai mult făptura decât pe Făcător? 
Este neapărată nevoie ca orice om să vină la înţelegerea cea adevărată şi să se deprindă a-L cinsti şi a-L 
iubi fără făţărnicie pe Făcătorul Cel veşnic, personal, iubitor, şi a dis-preţui de dragul iubirii Lui iubirea 
cea pământească, împătimită. 

Dacă m-ar părăsi bunătatea lui Dumnezeu, aş rămâne om vechi, cu totul în păcate, care au început în 
tinereţile mele şi în parte continuă până acum, şi aş fi cu totul beznă şi întuneric, necurăţie şi putoare. 
Dar bunătatea lui Dumnezeu mă curăţeşte, mă sfinţeşte, mă luminează, mă înnoieşte, mă bineînmires- 
mează şi mă împodobeşte neîncetat. Slavă Domnului pentru acest lucru ! 

în post, preotul este cu osebire dator să se lase de plăcerile ce întărâtă trupul şi să nu îi facă pe plac, ci 
să-1 amărască: nu trebuie să doarmă mult timp, trebuie să înveţe poporul cuvântul lui Dumnezeu, 
pocăinţa nefăţarnică, roditoare, să tre-zească în el ura faţă de orice păcat, să-i explice cât de mult urăşte 
Dumnezeu păcatul şi cum acesta (păcatul), împotriva firii, a intrat în aceasta şi lucrează în ea cu 
stăpânire, fără saţ şi în chip pierzător. 



Există o Fiinţă fără de început, fără de sfârşit, personală, preaînţeleaptă, atotbună şi atot-dreaptă, al 
Cărei nume e Cel ce este (fiinţarea), de la Care este toată fiinţarea şi Care nu poate să nu fie. Făpturile 
făcute de către Ea sunt nenu-mărate, nesfârşit de felurite, preafru-moase, binefăcătoare, cu putere de 
viaţă; toate poartă pecetea unei raţiuni, înţelepciuni, frumuseţi de ne-descris. După ele poate fi 
cunoscut Artistul Care Ie-a născocit şi Ie-a zidit, pot fi cunoscute puterea Lui de viaţă, bunătatea, 
înţelepciunea, frumuseţea, veşnicia fiinţării Lui, cre-dincioşia Lui în toate cuvintele pe care Ie-a grăit în 
descoperire către noi, făpturile Lui înţelegătoare. Să li dăm mulţumită Lui, Făcătorului şi Ziditorului, 
Răscumpărătorului şi Mântuitorului nostru, Care ne-a dat descoperire despre Sine prin cuvântul Său, pe 
care 1-a grăit prin proroci şi prin apostoli, şi ne-a dat felurite făgăduinţe, pe care le va îndeplini în 
întregime la vremea potrivită - de pildă, făgăduinţa învierii din morţi şi a vieţii fericite ce va să fie cu 
bunătăţi atât de minunate încât ochiul omenesc nu Ie-a văzut, şi urechea omului nu Ie-a auzit, şi la inima 



omului nu s-au suit: pe acestea Ie-a pregătit Dumnezeu celor ce îl iubesc! (1 Cor. 2, 9). Slavă şi mulţumită 
Ţie pentru aceasta, Făcătorul şi Mântuitorul nostru! 

Dumnezeul meu! Ce privelişte, ce mângâiere cerească le-ai dat Cuvioşilor Serghie şi Serafim ! Domnul 
însuşi Se arată în chip vădit şi sărbătoresc privirii Cuviosului Serafim, împreună cu puterile cereşti, la 
vohodul mic al liturghiei - iar Preasfânta Stăpână de Dumnezeu Născătoare i s-a arătat nu o dată! Iar la 
Sfântul Serghie bine a voit a veni în chilie însăşi Născătoarea de Dumnezeu împreună cu sfinţi. O, 
mângâiere ! O, vrednicie a omului creştin şi nevoitor! Slavă lui Dumnezeu, Celui ce bine a voit aşa! 

Creştinul ortodox se întoarce cu faţa spre sfintele icoane ale Mântuitorului, Maicii lui Dumnezeu, 
îngerilor şi sfinţilor bineplăcuţi ai lui Dumnezeu, pentru a-şi arăta credinţa în prezenţa lor, în apropierea 
lor faţă de el; sfintele icoane transpun în realitate credinţa noastră ortodoxă, iar fără sfintele icoane 
parcă atârnăm în văzduh, neştiind cui ne rugăm. 

Doamne, nu-mi da să-mi fac păreri înalte despre mine, cum că aş fi mai bun decât vreunul dintre 
oameni, ci dă-mi să gândesc despre mine ca despre cel mai rău dintre toţi şi să nu osândesc pe ni-meni, 
ci să mă judec cu asprime cu mine însumi. 

Ştiţi oare, toţi cei ce sunteţi datori să ştiţi lucrul acesta, că toată revoluţia noastră de acum este în primul 
rând urmare a lepădării de credinţă, de ortodoxia noastră iubită de Dumnezeu, sfântă, de viaţă 
dătătoare, ce are în sine toată puterea neapărat trebuincioasă pentru a pune în rânduială toate - şi 
lumea din afara noastră, şi lumea noastră lăuntrică, şi politica, şi toată viaţa de familie, cetăţenească şi 
economică? 

Luaţi, mâncaţi... Beţi dintru acesta toţi... (Mt. 26, 26-27). Oare toţi mănâncă şi beau Trupul şi Sângele 
Domnului, după porunca Lui ? La noi, în lumea ortodoxă, în unele biserici nu se împărtăşeşte nimeni să 
dai cu tunul; în universităţi nu se împărtăşeşte nimeni. Nu mai vorbesc de celelalte confesiuni creştine - 
dar ce se face la noi!.. 

Toţi îşi laudă credinţa ca fiind dreaptă, dar drept nu este cel care se laudă, ci cel pe care îl laudă 
Dumnezeu - iar credinţa noastră este proslăvită neîncetat de Dumnezeu însuşi prin sfinţii Lui. Mergeţi la 
moaştele sfinţilor şi vedeţi a cui credinţă este dreaptă. In ce credinţă mai face Dumnezeu minuni ca în 
cea ortodo-xă ? In ce credinţă se mai învrednicesc oamenii de nestricăciune şi de buna mireasmă a 
trupurilor după moarte ?.. 

Cum s-au purtat oamenii cu însăşi Bunătatea şi însuşi Adevărul Ceresc întrupat, cu Domnul lisus Hristos ? 
L-au ispitit în fel şi chip, au viclenit înaintea Lui, L-au zavistuit, L-au linguşit cu făţărnicie ca să II prindă cu 
vorba şi să II dea pe mâna judecăţii romane şi, în cele din urmă, după tot felul de batjocuri şi de chinuri, 
să îl omoare pe cruce. Ce au făcut oamenii cu credinţa adevărată, pe care Hristos a adus-o din cer, cu 
toată învăţătura Lui cea dumnezeiască, cu tainele de Dumnezeu rânduite ? Le-au schimonosit de nu mai 
poţi să le recunoşti, unii le-au lepădat şi în locul învăţăturii Lui au pus propriile născocirii, cum au făcut 
cărturarii şi fariseii, iar în zilele noastre - Lev Tolstoi. 



Doar Ziditorul ştie întreaga vrednicie a sufletului omenesc, pe care El 1-a zidit după chipul şi asemănarea 
Sa, şi numai El poate preţui după vrednicie toată nemărginita lui dragoste şi dăruire faţă de Dânsul. 
Fericit este omul creştin care va pricepe aceasta şi care se va lipi cu toată inima sa de Dumnezeu, 
Ziditorul şi Răscumpărătorul său, şi va răbda toate ispitele prin care îi este pusă la încercare dragostea şi 
credincioşia faţă de El, cum au făcut Iov cel din Vechiul Legământ, cum au făcut apostolii, sfinţii ierarhi, 
mucenicii şi toţi cuvioşii, care bine au plăcut lui Dumnezeu şi s-au învrednicit de cetăţenia cerească 
pentru credincioşia si dăruirea lor. 



Care este vrednicia omului şi a sufletului omenesc, de vreme ce Domnul îl învredniceşte de împărtăşirea 
Preacuratului Său Trup şi Preacuratului Său Sânge şi-1 face biserică a Sa, biserică a Sfintei Treimi ? 
Gândiţi-vă la asta, oameni muritori, şi învăţaţi-vă nemurirea cea dăruită nouă de Biruitorul morţii: cel ce 
mănâncă Trupul Meu şi bea Sângele Meu are viaţă veşnică (In. 6,54). 

Pre cei flămânzi i-a umplut de bunătăţi (Le. 1, 53). Cu cât este mai adâncă pocăinţa, smerenia, 
recunoaşterea şi simţirea păcatelor proprii, cu atât mai îmbelşugat se dăruieşte harul iertării, cu atât mai 
multe bunătăţi se revarsă în sufletul omenesc de la Stăpânul Cel atotdarnic. Manasi a fost cel mai 
nelegiuit dintre împăraţi, însă a arătat apoi şi pocăinţă mare şi adâncă, şi s-a învrednicit de la Domnul de 
mare iertare şi milă. Adânciţi-vă în rugăciunea de pocăinţă a lui Manasi, împăratul iudeu, şi vedeţi cum s- 
a smerit, cum s-a pocăit, cum a preamărit milostivirea şi îndelungă răbdarea lui Dumnezeu! Rugăciunea 
lui este un model de pocăinţă. 

Nu fi nepăsător faţă de cele veşnice, duhovniceşti, din pricina celor trecătoare şi materiale, şi nu-ţi 
pierde dragostea şi pacea cu aproapele din pricina pierderilor, pagubelor şi lipsurilor materiale. Ţi-ne-te 
de pacea iubirii. Pace să aveţi şi sfinţenie cu toţi, fără de care nimeni nu va vedea pre Domnul (Evr. 
12,14). 

Este nevoie de luptă necurmată cu toate patimile care trăiesc şi au rădăcini în noi. la spune-mi, ce 
patimă ai lovit şi ai omorât? Oare nu trăiesc toate patimile în tine până acum şi nu te rănesc, nu te 
tulbură ? Scoală-te şi loveşte toate patimile -aceşti amaleciţi gândiţi, care trăiesc în tine ca nişte paraziţi. 
Ce unire are Hris-tos cu Veliar ? Sau ce parte este credincio-sului cu cel necredincios ? (2 Cor. 6,15). 

Faţă către faţă, gură către gură vorbim noi, creştinii ortodocşi, cu Domnul, cu Maica lui Dumnezeu, cu 
sfinţii îngeri şi cu toţi sfinţii, lată ce înseamnă, după obiceiul creştin ortodox, a te ruga cu evlavie, în duh 
şi în adevăr, în faţa sfintelor icoane, lată de ce le punem în biserici şi în paraclise, precum şi la noi acasă. 
Noi credem că Domnul şi sfinţii Lui ne sunt aproape şi că noi alcătuim un singur trup duhovnicesc cu ei, o 
sin gură Biserică, după cum unul singur este Capul lor şi al nostru, Domnul lisus Hristos. Când credinţa 
noastră în sfintele icoane şi în Biserică este de acest fel, oare voi, eretici luptători împotriva icoanelor, 
veţi arunca în ele cu pietrele osândirii clevetitoare ? Noi avem dreptate, iar voi sunteţi nedrepţi şi 
mincinoşi. 

în fiecare zi, în fiecare ceas, în fiecare minut Domnul, Ziditorul făpturii, face pe placul tău, omul, în fel şi 
chip: şi cu soarele îţi luminează, te alintă, şi cu lumina lină a lunii limpezi, şi cu văzduhul care înviorează 



în chip plăcut, şi cu focul, şi cu apa cea de toată trebuinţa, şi cu plantele cele cu grăunţe, şi cu copacii, şi 
cu plantele care au rădăcini bune de mâncat, şi cu roadele care zac pe pământ (şi ce nenumărată 
mulţime de felurite gusturi plăcute au toate acestea I), şi cu carnea animalelor şi a peştilor şi a păsărilor 
de tot felul. Dar câte ţesături, câte ţesături ţi-a dăruit Domnul pentru acoperirea şi înveşmântarea 
trupului tău; câte metale, câte pietre preţioase - pentru împodobirea ta şi a sfintelor biserici! Aşa îţi face 
Dumnezeu pe plac în tot chipul, spre buna ta fiinţare şi desfătarea ta. Nu eşti şi tu, oare, îndatorat să îi 
faci pe plac, tot spre binele tău - să trăieşti după conştiinţă şi după Legea lui Dumnezeu, după poruncile 
şi rânduielile Lui, după Evanghelia Lui, după cum îţi arată maica ta cea duhovnicească - dumnezeiasca 
Biserică ?.. El nu are nevoie de nimic dintru ale tale, ci cere să li faci pe plac tot pentru tine însuţi, pentru 
că în aceasta se cuprinde viaţa ta, tihna ta, lumina ta, puterea ta, bucuria ta, fericirea ta. Părăsiţi 
nebunia, şi veţi trăi (Pilde 9,6). 

Cele ce îmi erau mie câştig, acestea le-am socotit pentru Hristos pagubă (Filip. 3, 8). O, înaltă, cerească 
filosofie creştinească a cerescului Pavel! Toate cele pământeşti - frumuseţea pământească, bogăţia cea 
stricăcioasă, dulceaţa mâncării şi bău-turii, frumuseţea hainelor, aurul şi argintul -, toate înşelările 
pământeşti, care amăgesc privirea şi simţurile, să le socoteşti drept gunoi, ca să îl dobândeşti pe Hristos. 
Pentru că nu se poate să îl ai în inimă pe Hristos dacă inima este prinsă cu împătimirea de cele 
pământeşti, lată filosofia cerească! Urmeaz-o! 

Pentru a vindeca şi răscumpăra pătimaşa ţintuire a omului de pământ, Dumnezeu-Omul bine a voit a Se 
ţintui pe cruce... Cu crucea Ta, Mântuitorule, mântuieşte-ne şi ne miluieşte. 

Să gândeşti, să cugeti şi să simţi având în vedere faptul că în cer sunt cunoscute toate gândurile, 
simţămintele şi aşezările tale sufleteşti: când şezi, când stai întins, când umbli, când lucrezi, când te rogi, 
când citeşti, când stai de vorbă, totul, absolut totul se ştie acolo - şi ca atare trebuie să trăieşti în chip 
prevăzător, să gândeşti şi să simţi în chip sănătos, să trăieşti după dreptarul conştiinţei şi după poruncile 
Mântuitorului şi Dumnezeului nostru, să te porţi cu oamenii fără făţărnicie, cu simplitate, fără vicleşug, 
cu bunăvoinţă, în chip curat şi sfânt, să te rogi lui Dumnezeu şi sfinţilor cu osârdie, cu evlavie. 

S-a încheiat Patruzecimea, altfel spus Postul Mare. A venit praznicul învierii din morţi de către Hristos a 
dreptului Lazăr, spre arătarea învierii lui Hristos şi a învierii de obşte ce va să fie. Şi astfel, la învierea cea 
viitoare a tuturor va începe o viaţă nouă şi veşnică pentru drepţi şi pentru cei ce s-au pocăit, iar pentru 
necredincioşi şi pentru păcătoşii ne-pocăiţi va începe chin veşnic... 

A săpa nu pot, a cere îmi este ruşine (Le. 16, 3). Tocmai aici este necazul şi pierderea însemnată: că să 
ceri te ruşinezi, în timp ce trebuie să o faci. Cereţi, şi se va da vouă (Mt. 7, 7) - doar eşti ticălos, şi vrednic 
de plâns, şi sărac, şi orb, şi gol (Apoc. 3, 17). A săpa nu pot - dar trebuie să sapi, să fi săpat în adâncul 
sufletului tău şi să scoţi de acolo comoara cea adevărată - sufletul fără moarte, care a fost îngropat de 
patimi, sufletul făcut după chipul şi asemănarea lui Dumnezeu şi pe care ţi l-au înăbuşit de tot poftele şi 
plăcerile vieţii acesteia. 

Dacă în avutul străin nu aţi fost credincioşi, pre cel ce este al vostru cine îl va da vouă ? (Le. 16,12). 
Avutul străin este bogăţia cea pământească, îndatoririle pământeşti, trupul pământesc, sănătatea 
pămân-tească, de care nu ne-am priceput şi nu am vrut să ne folosim după cum ne arată Dumnezeu, ca 



de nişte lucruri trecătoare şi vremelnice. Adevărata noastră bogăţie este sufletul nostru cel bogat cu 
chipul şi cu asemănarea lui Dumnezeu, cu voia cea înţelegător-slobodă, cu nemurirea, cu putinţa de a-L 
iubi pe Dumnezeu şi de a-1 iubi pe aproapele, de a se pocăi, de a se ruga, de a-l da mulţumită lui 
Dumnezeu şi de a-L slăvi, lată avutul nostru ! Sfinţii bineplăcuţi ai lui Dumnezeu l-au fost credincioşi şi în 
avutul străin, împărţindu-1 săracilor, şi într-al lor: de sufletul lor s-au folosit precum se cuvine, l-au 
curăţit cu rugăciuni şi lacrimi de pocăinţă, cu ostenelile postirii şi privegherii, cu mucenicia pentru 
Hristos. Aşadar, să fim credincioşi lui Dumnezeu şi în avutul străin, şi într-al nostru... 

Pe toţi păcătoşii necredincioşi şi nepocăiţi îi aşteaptă pedeapsa veşnică, chinul veşnic, care a fost gătit 
diavolului şi îngerilor lui (Mt. 25, 41) -şi pe bună dreptate, fiindcă au făcut răul şi au plinit voia lui cea rea 
şi pierzătoare. Fiecare dintre noi simte „pe pielea sa" pedeapsa pentru păcat: tulburare, necaz şi 
strâmtorare. 

Bucură-te, ceea ce eşti plină de har, Domnul este cu tine (Le. 1, 28). Ca Maică după omenitate a 
atotdesă-vârşitului Făcător, Stăpâna a primit toată plinătatea harului de la Domnul, toată plinătatea 
dreptăţii, sfinţeniei, bunătăţii, milostivirii şi împreu-nă-pătimirii faţă de păcătosul şi necăjitului în tot 
chipul neam omenesc, plinătatea puterii şi slavei, a fericirii, a slavei veşnice şi a întâietăţii asupra tuturor 
puterilor cereşti. Ea a primit toţi cei zece talanţi ai harului, şi din pricina belşugului neurmat al harului 
poate izvorî - şi izvorăşte - cu îm-belşugare tuturor celor ce vin la dânsa cu credinţă tot ajutorul haric în 
necazuri, nevoi, dureri şi în toată împrejurarea întristătoare. Deci, vino la dânsa cu credinţă şi nădejde 
lipsită de îndoială! 

Dă mulţumită Domnului că te-a făcut mădular al Bisericii Sale - acestei obşti dumnezeieşti a sfinţilor, a 
cărei mai-mare şi mădular dintâi este Maica lui Dumnezeu. Ea are bunătate, atotbună ajutorinţă, grijă şi 
împreună-pătimire cu adevărat de maică faţă de toţi fiii credin-cioşi şi nemincinoşi ai Bisericii Domnului 
nostru lisus Hristos. 

Sfinţii apostoli şi tot nenumăratul sobor al drepţilor şi toţi sfinţii sunt minţi cereşti. Nu la cele 
pământeşti, ci la cele cereşti se gândeau ei şi de acestea se îngrijeau: cu trupul vieţuiau pe pământ, iar 
cu inima şi cu mintea în cer. Jalnice sunt comunităţile creştine care nu îi cinstesc pe sfinţi: ele se lipsesc 
de sfânta pildă a vieţii lor, se lipsesc şi de mijlocirea lor harică. Domnul însuşi ne învaţă să îi chemăm ca 
mijlocitori pe sfinţii Săi ucenici. Şi s-a suit fumul de tămâie cu rugăciunile sfinţilor din mâna îngerului 
înaintea lui Dumnezeu (Apoc. 8, 4). Luteranilor, ce veţi răspunde la aceasta ? 

Domnul vrea ca tu, ca o preafrumoasă floare a câmpurilor şi a văilor, să creşti duhovniceşte şi să 
răspândeşti bună mireasmă înaintea lui Dumnezeu prin toată fapta bună duhovnicească, lată menirea 
ta, creştine ! Dar totodată Domnul vrea ca tu, prin pocăinţă şi lacrimi, prin înfrânare şi priveghere, prin 
lupta cu gândurile, cu aplecările şi cu patimile păcătoase să fugi de toată putoarea păcatului, fiindcă 
împărăţia Cerurilor se ia cu sila, şi oamenii silei o răpesc pre ea (Mt. 11,12). 

După ale cui rânduieli şi legi se săvârşeşte zămislirea, formarea şi creşterea trupului omenesc în 
pântecele mamei, pârguirea lui şi ieşirea lui la lumină ? După ale cui rânduieli se săvârşeşte hrănirea 
trupului nostru ? Cine a născocit şi a zidit atât de minunata felurime a nenumăratelor roade ale 
pământului, care cu în-ţelepciune şi rafinament au fost pregătite spre desfătarea şi hrana noastră ? După 



ale cui rânduieli se face în trupul nostru sângele, fără de care este cu neputinţă viaţa omului ? Cine a 
întocmit omul cel dinafară şi cel lăuntric ? Nu cel mai mare înţelept şi Artist, atotdesăvârşitul, 
atotputernicul nostru Domn şi Dumnezeu? Deci, cazi cu faţa la pământ - mulţumeşte-i, umple-te de 
evlavie faţă de El, iubeşte-L, însă şi teme-te de El dacă nu faci voia Lui, dacă nu te supui Lui... 

Adu-ţi aminte în ce însoţire sfântă, duhovnicească, cerească, dumnezeiască te afli (am în vedere Biserica 
cerească şi pe cea pământească): în însoţire vie şi cât se poate de strânsă (împărtăşirea Sfin-telor Taine) 
cu însuşi Dumnezeu, cu Maica lui Dumnezeu, cu sfinţii îngeri, cu toţi sfinţii oameni şi cu toţi creştinii cei 
credincioşi. 

Cel ce a pătimit cu trupul, a încetat de la păcat (1 Pt. 4, 1). lată de ce pătimirile, crucea, sunt neapărat 
trebuincioase pentru creştin: fără pătimiri, fără poveri, trupul nostru face pe nebunul, se îndrăceşte, 
păcătuieşte, II mânie pe Dumnezeu, îşi face necazuri sieşi şi sufletului. O, trup ticălos, multpătimaş, din a 
cărui pricină se întâmplă toate necazurile în omenire I O, inimă multpătimaşă, spurcată! Ce iese din om, 
aceea îl spurcă pe om. Că dinlăuntru, din inima oamenilor, ies gândurile cele rele, preacurviile, curviile, 
uciderile, furtişagurile, asupririle, vicleşugurile, înşelăciunile, faptele de ruşine, ochiul viclean, hula, 
trufia, nebunia. Toate relele acestea ies dinlăuntru, şi-l spurcă pre om (Mc. 7, 20-23). lată unde izvorul 
răului din om: în inimă ! Inimă curată zideşte întru mine, Dumnezeule, şi duh drept înnoieşte întru cele 
dinlăuntru ale mele (Ps.50, 11). 

Strânge comori, şi nu ştie cui le adună pre ele (Ps. 38,10). Jalnică e starea sufletească a bogatului!... A 
strâns avuţii fără număr, dar L-a pierdut pe Dumnezeu şi şi-a pierdut sufletul, pregătindu-i chinuri fără 
sfârşit. Mergi, vinde-ţi câte ai şi le dă săracilor, şi vei avea comoară în cer; şi luând crucea, vino, urmează 
Mie (Mc. 10, 21), îi spune Domnul tânărului bogat. 

Tot Israilul se va mântui (Rom. 11, 26): tot Israilul, adică israilitenii adevăraţi, ca Nathanail, despre care 
Domnul a zis: iată cu adevărat israilitean întru care nu este vicleşug (In. 1, 47). lată ce israiliteni se vor 
mântui. Cei mai mulţi dintre evrei, pentru viclenia şi fărădelegile lor fără număr, de care nu s-au pocăit, 
vor pieri. Să se schimbe cât mai curând cu schimbarea cea bună fiecare creştin, până ce nu s-a închis 
pentru el uşa milostivirii lui Dumnezeu. Să facă lucrurile milostivirii până este ziuă; vine noaptea, când 
nimeni nu poate să lucreze (In. 9, 4). 

Din tâlcuirea greşită de către catolici a spuselor Mântuitorului: tu eşti Petru, şi pre această piatră voi zidi 
Biserica Mea (Mt. 16,18) vin multe rătăciri ale lor, mai ales nălucirea cum că papa este vicarul lui Hristos 
pe pământ. Ei sunt doar slujitori... 

Otrava păcatelor fără număr a pătruns în toată fiinţa omului şi totdeauna caută să se ascundă de om, să 
îşi tăinuiască sluţenia, chipul necuviincios, ca omul să n-o urască şi să nu simtă faţă de ea deplinul 
dezgust pe care îl şi merită. Totdeauna îl amăgeşte pe om, se înfăţişează într-un chip atrăgător, cerând 
(vulpea !) să fie ascultată şi mulţumită ca şi cum asta i s-ar cuveni. 

Sfinţească-se Numele Tău; vie împărăţia Ta;facă-se voia Ta precum în cer, şi pre pământ (Mt. 6, 10). 
Doreşti tu, păcătosule, sfinţenia ? Râvneşti tu, cel stăpânit de pierzătorul vrăjmaş-diavol, împărăţia lui 
Dumnezeu? Vrei să plineşti dreapta şi atotbuna voie dumnezeiască şi II rogi pe Dumnezeu ca toţi 



oamenii să cunoască şi să plinească voia Tatălui nostru Ceresc ? în fiecare zi rostim aceste cuvinte ale 
rugăciuni Domneşti fără adâncă înţelegere a noimei lor, parcă le-am arunca în vânt, şi ca atare nu este în 
noi schimbarea cea bună, ci tot rămânem aceiaşi păcătoşi nepăsători şi vicleni. 

Eu sunt uşa: de va intra cineva prin Mine, se va mântui (In. 10, 9). Hristos e uşa cea gândită. Unde se 
intră prin ea ? în rai, în împărăţia Cerurilor, prin credinţa în Hristos, Răscumpărătorul şi Mântuitorul, care 
este uşa pe care se intră în Biserica Lui, căreia i-a fost încredinţată adevărata învăţătură a lui Hristos, 
tainele cele mântuitoare şi călăuzirea păstorilor. Fără Hristos, fără Biserică nu este uşă către împărăţia 
Cerurilor. Cei căzuţi de la credinţa în Hristos, de la Biserică vor pieri dacă nu se vor întoarce şi nu se vor 
pocăi. 

Fiul lui Dumnezeu a venit pe pământ ca prin învăţătura Sa, prin minunile Sale, prin pilda Sa, prin 
pătimirile şi prin moartea Sa să refacă şi să mântuiască neamul omenesc, să îl lumineze, să-1 curăţească, 
să-1 înnoiască, să-1 înfrumuseţeze cu toată virtutea şi să-1 unească cu Sine pe veci. Iar Lev Tolstoi şi 
scriitorii asemeni lui au apărut şi trăiesc pe pământ ca să întunece, să strice prin ateismul, prin 
necredinţa şi anarhia lor mulţimea fără număr a celor ce îi urmează, care citesc scrierile lor cele 
hulitoare. Doamne, pierde-i de pe pă-mânt sau întoarce-i la credinţă, smereşte drăceasca lor trufie! 

Dacă lisus Hristos ar fi avut de gând să dea Bisericii Sale, după înălţarea la cer, alt cap sau vicar în locul 
Său (cum pretind papii, socotindu-se vicari ai lui Hristos pe pământ), ar fi vestit limpede acest lucru 
dinainte de înălţarea Sa, pentru că este vorba de o dogmă foarte însemnată în ce priveşte mântuirea 
sufletelor omeneşti; dealtfel, şi apostolii ar fi vorbit despre acest lucru sau ar fi numit vicar pe unul 
dintre ei - însă nici unul dintre ei n-a suflat o vorbă, amintindu-şi de spusa Domnului: care între voi va 
vrea să fie mai mare, săfie vouă slugă (Mt. 20,26). 

Aminteşte-ţi cuvintele Mântuitorului despre cât de greu le este bogaţilor să intre în împărăţia lui 
Dumnezeu (Mc. 10, 24) şi despre faptul că partea lor este chinul veşnic pentru legarea de bogăţie şi 
pentru învârtoşarea faţă de săraci, pentru că ei pleacă de la Hristos trişti când El îi îmbie să-şi vândă 
avuţia şi s-o împartă săracilor, de care ei nu se îngri-jesc. Jalnici sunt îndeobşte bogaţii, întrucât s-au 
sălbăticit şi socot că viaţa lor este nu în Dumnezeu, ci în mulţimea agonisitei, fiind gata să ia şi ultima 
cămaşă de pe sărac. Bogăţia noastră este Dumnezeu, dreptatea şi mila Lui. 

Am fost prin sate şi am văzut cum trăiesc ţăranii: ce sărăcie peste tot, ce zdrenţe cu petice fără număr ! 
Ce feţe istovite !.. Ce chipuri necăjite ! Oare ei sunt fii vitregi, nu fii adevăraţi ai lui Dumnezeu ? Bogaţii 
nici nu vor să se uite la ei - nu vor să îi îmbrace, să îi hrănească, să-i mângâie ! Ce suflet are bogatul! Ce 
scârbos este el pentru Dumnezeu Cel iubitor de oameni! Nu îl ferici pe bogat, nu îl linguşi, nu-1 invidia, ci 
să plângi pentru el ca pentru cel mai jalnic om! 

Ca urmare a abaterii de la adevărul evanghelic, catolicii, apărându-şi propria nedreptate, se 
înverşunează împotriva ortodocşilor, îi urăsc, îi ocărăsc cu tot felul de cuvinte nedrepte şi hulitoare, 
defăi-mând în fel şi chip însăşi credinţa noastră, credinţa cea adevărată. în loc ca, pentru refacerea 
dreptăţii şi a păcii, să se lepede de părerile lor mincinoase, vătămătoare şi pierzătoare, şi să vină în 
conglăsuire cu Ortodoxia, se socot în drept să apere minciuna şi să întărească minciuna spre propria lor 
pierzare. Catolici, ve-niţi-vă în fire, treziţi-vă! Aţi fost duşi în rătăcire! întoarceţi-vă la adevăr! 



Poartă-te sincer, cu dragoste, întru simplitatea inimii, fără făţărnicie, cu orice om, fără a părtini - poartă- 
te cum ai dori să se poarte cu tine ceilalţi. Să nutreşti deosebită dragoste şi evlavie faţă de sfinţii bi- 
neplăcuţi ai lui Dumnezeu, să te rogi lor. Va da Dumnezeu şi îi vei vedea faţă către faţă în veacul ce va să 
fie, vei vedea lumina şi slava lor, de care i-a învrednicit pe ei Dumnezeu, şi te vei încredinţa că nu 
degeaba i-ai cinstit şi i-ai chemat aici, pe pământ, fiind în trup şi aflându-te în Biserica lui Dumnezeu, din 
care şi ei fac parte deopotrivă cu tine, ca mădulare ale singurului Trup al lui Hristos, căruia El îi este Cap. 

Nu îi invidia pe bogaţii zgârciţi şi cu inima împietrită, care s-au îmbogăţit prin nedreptate pe spinarea 
poporului amărât. Ei pier în deşertăciunea şi bogăţia lor, şi au căzut de la Dumnezeu cu totul. Adu-ţi 
aminte că pământul şi lucrurile de pe el vor arde (2 Pt. 3,10). Deci, nu fi gelos pe cei ce se îmbogăţesc cu 
trupul, iar de sufletul nemuritor nu le pasă, şi roagă-te pentru ei, cei care pier întunecaţi fiind cu 
sufletele, şi să-L ai în inimă totdeauna pe Dumnezeu - adevărata bogăţie a omului credincios... 

Cel ce invidiază bogăţia altora îşi dă prin asta în vileag dorinţa tăinuită de a şi-o însuşi, şi totodată 
deşertăciunea minţii şi a inimii sale, precum şi neajunsul credinţei sale în Dumnezeu, prin care trăieşte 
orice om, şi al iubirii de aproapele neputincios. Dacă Dumnezeu ar fi bogăţia inimii lui, niciodată nu ar 
invidia pentru bogăţia pământească şi stricăcioasă, socotind-o deşertăciune şi mare piedică în calea 
mântuirii sufletului, pentru că bogatului îi este foarte greu să intre în împărăţia lui Dumnezeu, în schimb 
îi este foarte uşor să piară... 

Veţi muri în păcatele voastre: că de nu veţi crede că Eu sunt, veţi muri în păcatele voastre (In. 8, 24), le 
spune Domnul fariseilor. Vai de Lev Tolstoi, care nu crede în Domnul şi moare în păcatul necredinţei şi 
hulirii împotriva lui Dumnezeu. Moartea păcătoşilor e cumplită (Ps. 33,20). 

O, făţărnicia fariseilor şi a cărturarilor ! O, ticăloasa lor căutare de nod în papură la Dumnezeu Cel fără 
de păcat, Care împreună cu ucenicii Săi umbla pe pământ în trup! Ucenicii simpli la inimă şi smeriţi ai lui 
Hristos, mergând prin holdă în urma Mântuitorului, au flămânzit, au rupt spice, le-au frecat cu mâinile şi 
le-au mâncat în zi de sâmbătă. Bineînţeles, această părută călcare a poruncii privitoare la sâmbătă şi-a 
aflat vrăjmaşii în fariseii răutăcioşi, şi aceştia au început să cârtească împotriva călcării sâmbetei. însă 
Domnul, dându-le în vileag făţărnicia şi zavistia, a apărat dreptatea ucenicilor Săi. Dar iată că te întreb, 
omule: simţi oare foamea şi setea duhovnicească de a gusta spicul vieţii cel mai presus de fire - Trupul şi 
Sângele lui Hristos, dătătorul de viaţă, adevărata pâine cerească, Cela ce dă viaţă lumii? Dacă nu simţi 
această foame mântuitoare, înseamnă că eşti mort duhovniceşte. Omul care începe să se facă sănătos 
sau cel care e sănătos deja simte în chip firesc foame şi sete. Cât de numeroşi sunt în Rusia aceşti morţi, 
care nu simt setea mântuitoare ? Nespus de mulţi! O grămadă de intelectuali nu vin de loc la 
împărtăşanie, alţii vin foarte rar - mulţi se împărtăşesc doar o dată în an. Iar Domnul cheamă zilnic: 
luaţi... mâncaţi... beţi... toţi... (vezi Mt. 26, 26-27) - şi n-are cine să mănânce şi să bea. 

Stihia de viaţă a sufletului tău se în Biserica Ortodoxă şi în locaşul de închinare ortodox: acolo este 
altarul lui Dumnezeu, acolo este Sfânta Evanghelie, acolo sunt epistolele de Dumnezeu înţelepţiţilor 
apostoli, acolo este dumnezeiasca slujire cerească, acolo sunt chipurile Domnului, Maicii lui Dumnezeu, 
îngerilor şi sfinţilor, acolo este tămâia adusă Domnului, acolo sunt candelele şi lumânările care ard, închi- 
puind arderea sufletului tău înaintea lui Dumnezeu. Acolo să te odihneşti cu sufletul tău. 



Mâhnirea mă apucă pentru acei oameni care nu citesc deloc Cuvântul lui Dumnezeu, ci doar ziare şi 
literatură lumească. Vai lor din pricina necunoaşterii Cuvântului lui Dumnezeu şi a voii lui Dumnezeu în 
ce îi priveşte. Ce răspuns vor da la judecată lui Dumnezeu ? 

De la atotbunul Dumnezeu vine doar bine, nu rău: până şi suferinţa ta este un bine, iar tu cârteşti, te 
împuţinezi cu sufletul, îţi pierzi nădejdea: rabdă, mulţumeşte-l lui Dumnezeu. Pentru plăcerile de 
bunăvoie la tinereţe vin durerile de nevoie la bătrâneţe. 

Fiecare să se preschimbe, să se schimbe la faţă lăuntric: să se smerească şi să se socoată pe sine ultimul 
dintre oameni; să nu se mândrească niciodată pentru nimic şi să nu se laude. Ce lucru bun ai care să nu 
fie de la Dumnezeu ? Toate cele bune sunt de la El. Prefă-ţi invidia în bunăvoinţă. Dacă trăieşti în curvie, 
părăseşte fără întârziere necurăţia ta şi râvneşte pentru curăţia gândurilor şi poftelor. Dacă voia ta este 
întinată, îndreapt-o şi fii fără de prihană în cele dinlăuntru ale tale. Dacă eşti iubitor de argint, părăseşte 
împătimi-rea de avuţii, învârtoşarea ta faţă de săraci, şi fii milostiv. Dacă eşti certăreţ şi este greu de trăit 
cu tine, fă-te modest şi trăieşte în pace cu toată lumea. Dacă eşti leneş în ce priveşte rugăciunea şi fapta 
bună, fii de acum înainte sârguitor. Dacă eşti beţiv, trăieşte acum în trezie. Dacă obişnuiai să furi, de 
acum înainte dă milostenie. Dacă eşti viclean, fă-te simplu şi nefăţarnic. Toţi să vă suiţi la înălţimea 
virtuţilor ca pe un munte şi să vă lepădaţi păcatele ca pe noroi, ca pe necurăţie, ca pe stricăciune şi 
izvorul stricăciunii. 

Schimbarea la faţă a lui Hristos pe Tabor arată că dacă lumina soarelui de aici este atât de frumoasă şi 
de viaţă făcătoare, cu atât mai frumoasă şi mai de viaţă făcătoare este lumina ce va să fie, neînserată, 
veşnică. 

Om fără conştiinţă şi fără frică de Dumnezeu, dacă şi atunci când eşti bolnav te gândeşti la păcat sau 
pofteşti preacurvie, ce s-ar întâmpla dacă n-ai fi bolnav ? Boala potoleşte şi omoară patimile. Doamne, 
miluieşte-1 pe robul Tău, care mult păcătuieşte în tot ceasul faţă de Tine şi dă-i pocăinţă înainte de 
sfârşitul vieţii lui. 

De ce Sfânta Biserică pomeneşte şi prăznuieşte an de an cele mai înalte întâmplări ale lumii creştine, 
cum ar fi Bunavestire, Naşterea lui Hristos, Botezul Domnului, învierea şi celelalte ? Ca să încălzească şi 
să întărească credinţa noastră, nădejdea noastră creştină, recunoştinţa şi iubirea noastră de Dumnezeu 
şi de Maica Domnului, care este mijloci-toarea noastră înaintea lui Dumnezeu, ca să ne amintim şi să nu 
uităm patria noastră cerească, veşnică, şi să nu avem împătimire faţă de viaţa de aici, vremelnică, 
trecătoare, care este doar pentru pregătire şi învăţătură. Dacă n-ar fi aceste praznice creştineşti, creştinii 
ar putea uita că ei sunt anume creştini, chemaţi la patria cerească... Iar praznicele bisericeşti ne 
lămuresc toate aceste lucruri şi înştiinţează cu privire la purtare grijă dumnezeiască pentru noi, 
păcătoşii, ne învaţă să-L iubim pe Dumnezeu şi să-l mulţumim şi să avem în vedere întotdeauna viaţa cea 
viitoae, care nu va avea sfârşit, şi ne pregătim de ea. 

Proslăvesc nemăsurata milostivire şi îndelungă răbdare dumnezeiască faţă de mine şi faţă de toţi 
oamenii. De-a lungul a şaptezeci de ani am păcătuit în fiecare zi şi m-am pocăit, şi Domnul m-a miluit nu 
m-a pedepsit după toată dreptatea Sa, aşteptând zi de zi îndreptarea mea. Zilele tinereţii mele au trecut 
în Academia duhovnicească am început să dau mai multă luare-aminte lumii mele lăuntrice. Ajungând 



preot, am trăit nu fără de păcat, dar pătrundeam tot mai adânc în rostul chemării mele - şi Domnul m-a 
miluit în fiecare zi, dăruindu-mi lacrimi de pocăinţă, învrednicindu-mă de deasa împărtăşanie cu Sfintele 
Tainei. Slujirea pe care am adus-o sfintei Biserici, m săvârşirea de către mine a rugăciunilor şi a tainelor 
n-a fost lipsită de poticniri: vrăjmaşii nevăzuţi se luptau cu mine din răsputeri şi mă robeau, mă tulburau 
mai ales la săvârşirea tainelor; lupta era pe viaţă şi pe moarte (moartea duhovnicească). Mă pocăiam 
plângeam când eram biruit, şi primeam iertare. în primii ani de preoţie nu am săvârşit liturghia zi de zi şi 
de aceea slăbeam duhovniceşte adeseori. Pe urmă, văzând folosul săvârşirii zilnice a liturghiei şi a 
împărtăşirii zilnice cu SfinteleTaine, am început să slujesc şi să mă împărtăşesc zilnic - şi câtă milă am 
primit de la Dumnezeu în toţi ani de preoţie de slujire adusă Lui! Dau mulţumită Domnului pentru 
minunatele rugăciuni de seară şi de dimineaţă, pentru pravila sfintei împărtăşanii. Câte lacrimi de 
umilinţă curăţitoare mi-a dăruit Domnul, ce râuri de milostivire a revărsat asupra mea. Şi asta în fiecare 
zi, până acum. Ce voi răsplăti Domnului pentru aceste mile? Fărădelegile mele s-au înmulţit mai vârtos 
ca nisipul mării, şi totuşi încă mai trăiesc şi mă pocăiesc neîncetând a păcătui cu lucrul cu cuvântul, cu 
gândul, cu lenevia , cu nepăsarea, cu neînfrânarea şi cu tot păcatul propriu omului! O, Dumnezeule, 
milostiv fii mie, păcătosului, iarăşi şi iarăşi! Mai rabdă-mă pe mine, cel îmbătrânit în fărădelegi, şi mă 
curăţeşte de toată întinăciunea trupului şi a duhului. Amin. 

înfricoşătoare sunt spusele Domnului lisus Hristos: unde viermele lor (al păcătoşilor) nu moare şi focul 
nu se stinge (Mc. 9,54). Cuvintele acestea se vor împlini în tot adevărul şi puterea lor asupra păcătoşilor 
nepocăiţi - preacurvarilor, ucigaşilor, hoţilor şi celorlalţi de aceeaşi teapă. Plângi, păcătosule, cu lacrimi 
de sânge pentru necazul cel cumplit care vine asupra ta! Crezi sau nu crezi, pe nebăgate de seamă se 
furişează către tine acest necaz... 

Neapărata nevoie de înomeni-rea şi moartea Fiului lui Dumnezeu... e arătată desluşit în spusele 
apostolului Pavel: de vreme ce s-au făcut părtaşi pruncii (toţi urmaşii cei căzuţi ai lui Adam) trupului şi 
sângelui, şi El asemenea S-a împărtăşit de aceleaşi, ca prin moarte să surpe pre cela ce are stăpânirea 
morţii, adică pre diavolul, şi să izbăvească pre acei pre care frica morţii îi ţinea în robie toată viaţa. Căci, 
într-adevăr, nu a luat firea îngerilor, ci sămânţa lui Avraam a luat (Evr. 2,14-16). Asta este o lecţie pentru 
ur-mătorii lui Tolstoi şi pentru toţi inte-lectualii cei nerozi care dau prea multă însemnătate raţiunii 
oarbe omeneşti. 

La bătrâneţea mea (79 de ani), fiecare zi, fiecare ceas şi fiecare minut este o deosebită milă 
dumnezeiască; forţele mele fizice s-au istovit, în schimb duhul meu este prive-ghetor şi arde către Mirele 
meu iubit - către Domnul lisus Hristos. Câte chezăşii de milostivire am primit şi primesc de la Dumnezeu 
în această viaţă! Nădăjduiesc că voi primi această milostivire şi după moarte -iar moartea este naştere în 
viaţa veşnică prin mila şi iubirea de oameni dumnezeiască. 

Cred în atotcurăţitoarea mijlocire a preacinstitului Sânge al lui Hristos Dumnezeu, care a fost vărsat spre 
iertarea păcatelor întregii lumi (ce crede după adevăr) şi spre iertarea păcatelor mele; cred în 
atotputernica mijlocire a Sângelui acestuia, care grăieşte mai bine ca al lui 

Abel. Catolicii nu le mai dau mirenilor acest atotmijlocitor Sânge - pesemne din economie, ca să 
consume mai puţin vin. Dar cu ce râvnă turbată se străduie să-i atragă pe ortodocşi la catolicism, la 



credinţa lor pierzătoare! Apără, Doamne, Ortodoxia de cumplitul catolicism, în care totul este supus 
samavolniciei papei... 

Boala de căpetenie a tânărului bogat despre care se vorbeşte în Evanghelie era că el se dedase din cap 
până în picioare, cu patimă, lăcomiei, iubirii de argint, şi inima lui nu era milostivă, ci învârtoşată, neîm- 
preună-pătimitoare cu cei săraci; şi L-a minţit pe Dumnezeu, Cunoscă-torul inimilor, că a păzit din 
tinereţe toate poruncile: nu II iubea pe Dum-nezeu, nu îşi iubea nici aproapele; se iubea doar pe sine, 
iubea să strângă şi să adune... Vedea un om flămând - nu-i dădea de mâncare; vedea pe cineva fără 
haine - nu-1 îmbrăca; în-deobşte, vedea un nevoiaş şi nu-1 ajuta cu nimic. Iar acum, vezi tu, îi părea rău 
de agonisită, îl durea inima să o dea. începea să se roage -se gândea la bani, nu la Dumnezeu. în- 
deobşte, numai la cele pământeşti se gândea, nu la cum să-L iubească mai fierbinte pe Dumnezeu şi cum 
să îşi iubească mai fierbinte aproapele, cum să facă mai cu osârdie binele. Iar poruncile le împlinea doar 
la arătare, de ochii lumii. O, suflete al meu tică-loase, fugi de asemenea făţărnicie ! 

Minunată este spusa din canonul Sfântului loan Botezătorul: „întru adâncul râului ai cufundat oarecând, 
preaînţelepte Boteză-torule, pre Cela ce îneacă prin har toată fărădelegea (neamului omenesc); ci mă 
rog ţie, usucă râurile gre-şalelor mele cu dumnezeiasca ta mijlocire". Adâncul dreptăţii şi al sfinţeniei şi 
al milostivirii dumnezeieşti, Hristos Dumnezeu, după ce a pătimit şi a murit pentru noi şi a înviat, a înecat 
cu harul Său toată călcarea de lege a neamului omenesc care crede în El. Ce gând îmbucurător pentru 
noi, păcătoşii, ce nădejde în meritele lui Hristos! El poate cu singur cuvântul Său să înece toate păcatele 
noastre şi să le arunce în adâncul mării. Satana a fost şi este pricina tuturor păcatelor omeneşti, măcar 
că oamenii sunt vinovaţi şi ei pentru acestea prin lipsa lor de pocăinţă (pocăiţi-vă !), iar Domnul 
nimiceşte toată întinăciunea păcatelor. Slavă dreptăţii şi milei Lui! 

Eva s-a înşelat cu rodul oprit, şi iată că toată omenirea a căzut în amăgirea vieţii, şi toţi au ajuns să se 
amăgească, şi femeia însăşi s-a făcut obiect al înşelării prin frumuseţea sa trupească - şi totul, totul a 
devenit pentru om obiect al înşelării: şi mân-carea, şi băuturile de tot felul, şi hai-nele, şi banii, şi toate 
jocurile şi dis-tracţiile, şi animalele: câinii, pisicile, păsările - de toate s-a împătimit omul, şi pentru 
Dumnezeu nu s-a mai găsit loc în inima lui... Nerecunoscător animal e omul! Prost animal, deşi a fost 
cinstit cu înţelegere ! Câte pedepse meriţi, rău nărăvitule! 

Prin căderea sa, omul s-a abătut foarte mult „la stânga", depăr-tându-se de Dumnezeu, Dătătorul de 
viaţă, pierzând dreptatea şi viaţa şi moştenind viclenia vrăjmaşului, de-şertăciunea, răutatea, trufia, 
zavistia şi moartea lui. Trebuia făcută cale în-toarsă, şi nu o putea face fără osebita, atotputernica voie 
dumnezeiască, fără răscumpărarea de către Mielul lui Dumnezeu, fără Dumnezeu-Omul Cel drept, fără 
de păcat... Omul a fost silit să pătimească sute şi mii de ani, până ce a venit pe pământ Izbăvitorul 
neamului omenesc ca să plinească toată dreptatea, să pătimească pentru cei nedrepţi şi să moară 
pentru ei, să calce moartea şi să învie din morţi, dăruindu-le tuturor învierea, lată ce vrăjmaş puternic ne 
ţinea în legăturile morţii! 

Compar în gând oraşele, mai ales capitalele , cu satele, şi mă minunez de contrastul dintre ele: în oraşe - 
lux nebunesc, milioane irosite pe măreţie, strălucire şi eleganţă fără folos, iar în sate - sărăcia cea mai de 
pe urmă, ambianţa cea mai simplă cu putinţă, pâine de secară, o zeamă lungă cum dă Dumnezeu, de 



băut apă şi câteodată ceai -nu la toţi, ci la cei mai înstăriţi. Avutul: două, trei dobitoace, un cal şi câteva 
oi pentru mâncare şi pentru haine. Iar dacă e să ne gândim la necontenitele incendii care la ţară mistuie 
totul, te miri cum de mai tră-iesc bieţii ţărani. Orăşenii se îneacă în bogăţie, satul se îneacă în sărăcie. Cei 
ce trăiesc la ţară sunt nişte mucenici, oameni pururea necăjiţi. Dintre aceştia mulţi vor fi cei dintâi în 
veacul ce va să fie. 

D umnezeiasca iconomie a mân-L A tuirii oamenilor e credincioasă sieşi, de-a lungul tuturor veacurilor, 
până la cea de pe urmă iotă, şi făgăduinţele date de Domnul celor ce cred şi se nevoiesc sunt adevărate 
tot până la cea de pe urmă iotă. Nici un om care a mers aşa cum trebuie, neabătut, pe calea Domnului, 
n-a ră-mas de ruşine, nu a pierit, ci a primit pentru nevoinţele sale plată nestrică-cioasă: împărăţia 
Cerurilor... Iar lumea cum îi vede pe oamenii credinţei, evlaviei ? Ca pe nişte superstiţioşi şi exaltaţi; ea 
nu crede în adevărul iconomiei lui Dumnezeu, şi ca atare piere în necredinţa sa. O, minunat adevăr al 
dumnezeieştii iconomii a mântuirii oamenilor! 

Si vrăjmaşul mântuirii noastre iată că aproape opt mii de ani rămâne credincios sistemului său viclean şi 
pierzător de a-i vâna pe oameni spre pierzare prin toate felurile de sminteli şi patimi. Şi câţi, câţi oameni 
neprevăzători şi necredincioşi, mândri, vicleni şi răi, din toate po-poarele, neamurile, tagmele, vârstele, 
bărbaţi şi femei deopotrivă, nu a pierdut şi n-a aruncat în iad ! Cât de larg este botul lui cel de foc, cu 
care îi înghite pe necredincioşi! 

Lumea este o adunare de suflete moarte, al căror cap şi stă-pânitor este diavolul, tatăl minciunii. După 
înţelesul său cel adevărat, Biserica este adunarea sufletelor vii, al căror Cap este Hristos, Dătătorul de 
viaţă şi Mângâietorul. Lumea zace în rău. Lumea este adunare de oameni orbi (cu ochii inimii). Biserica 
este adunarea celor ce văd totul în lumina adevărată. Toţi oamenii care nu s-au născut a doua oară, 
duhovniceşte, sunt supuşi orbirii inimii - însă tagma păruţilor învăţaţi şi scriitori ai lumii funcţionăreşti, 
studenţeşti, feministe, sunt supuşi în cea mai mare parte pierzătoarei orbiri care vine din trufaşa părere 
de sine. Şi asta cu atât mai rău cu cât ei nu-şi dau seama de nenorocirea lor: o vor vedea când vor trage 
să moară şi când toată viaţa lor li se va arăta ca în palmă. întâmplările de acum adeveresc cuvintele 
acestea. în orbirea lor sufletească, ei săvârşesc fapte nebuneşti. Deci, nu vă ţineţi capetele prea sus şi 
prea semeţ, voi, savanţilor, care sunteţi necredincioşi (chiar dacă nu toţi). Sunteţi departe, departe de 
adevărata înţelepciune şi adevărata cunoaştere şi de izvorul vieţii, de calea cea adevărată. Mulţi dintre 
voi, negustând din adevărata înţelepciune, care este înţelepciunea creştină, şi necre-zând în Hristos ca în 
adevăratul Dumnezeu, necrezând în Evanghelia Lui, necrezând în Biserica Lui, singura învăţătoare 
nerătăcită şi dreaptă a adevărului şi singura dătătoare a vieţii, sunteţi orbi şi morţi, cu toate că vă credeţi 
înţelepţi. Domnul este preaînţelept: Unde este înţeleptul ? Unde este cărturarul ? Unde este 
întrebătorul veacului acestuia ? Au nu a făcut nebună Dumnezeu înţelepciunea lumii acesteia ? (1 Cor. 1, 
20). Dacă vreţi să aveţi adevărata cunoaştere, adevă-rata înţelepciune şi viaţă, lepădaţi-vă trufia, 
părerea de sine, îngâmfarea, smeriţi-vă cu adevărat, mergeţi să luaţi din nou învăţătură de la foştii 
pescari şi lăsaţi înţelepciunea voastră putredă, stricăcioasă şi nebună. Co-borâţi-vă de pe înălţimea 
voastră, aşezaţi-vă mai jos, plecaţi-vă capetele şi auzul spre adevărurile dinainte de veci. Da! Nu la Lev 
Tolstoi, care a înnebunit cu totul, este înţelepciunea, ci la Biserică, pe care el o calcă în picioare, la 
Apostoli şi la Evanghe-lişti şi la Sfinţii Părinţi, Dascălii lumii, încetaţi să mai beţi apa moartă a romanelor 
şi a tuturor cărţilor, care se înmulţesc la nesfârşit, ale puturoasei înţelepciuni lumeşti. De nu veţi asculta, 



veţi rămâne în veac învăţaţi orbi, ce nu cunosc calea adevărată, şi în păcatele voastre veţi muri, şi veţi 
moşteni veşnicul întuneric. Destul v-aţi bătut joc de veşnicele şi viile adevăruri: deşteptaţi-vă din aţipeala 
păcatului şi din hipnoza pătimaşă de care voi ne învinuiţi întru totul pe nedrept şi pe care noi v-o punem 
în seamă cu toată dreptatea. 

Proscomidia înfăţişează limpede Biserica întreagă cu Capul ei, Hristos, şi cu mădularele ei cereşti, 
pământeşti şi adormite. O, minunată unire a lui Dumnezeu cu oamenii ! Romano-catolicii au lepădat 
proscomidia, şi prin aceasta au descă-păţânat Biserica, rupând legătura învederată a Bisericii văzute, 
luptătoare, cu Biserica nevăzută, triumfătoare, ca în locul lui Hristos să îi dea alt cap - un om care nu este 
slobod de rătăciri la care ea le face părtaşe şi pe mădularele sale, clerici şi mireni. O, cât de înţelept, de 
adevărat şi de mântuitor este aşezământul Bisericii, pe care o feresc de rătăciri Duhul Sfânt şi Hristos - 
Capul ei Cel atotputernic. 

Luaţi seama cum laudă Stăpâna smerenia cea iubită de Dumnezeu: că a căutat (Domnul) spre smerenia 
roabei Sale, şi iată de acum mă vor ferici toate neamurile (Le. 1,48), şi cum osândeşte trufia, din pricina 
căreia s-a întâmplat căderea unei asemenea mulţimi de îngeri cu tot cu scaune, cu puteri, cu stăpânii: 
făcut-a tărie cu braţul Său Domnul, risipit-a pre cei mândri cu cugetul inimii lor (Le. 1, 51). Cine sunt 
aceşti mândri cu cugetul inimii lor? Luceafărul căzut şi îngerii lui, întreaga împărăţie a dracilor! O, cât de 
multe pătimiri şi jertfe omeneşti trebuie să mai fie ca să se împlinească numărul îngerilor căzuţi! Şi, 
treptat, se împlineşte ! Câte jertfe ale morţii, mai ales în aceşti ani de anarhie, de fărădelegi nepedepsite 
şi de teroare ! Câţi prunci nevinovaţi ce mor în fiecare zi! Câţi oameni omorâţi pentru credinţă, pentru 
ţar şi patrie ! Toţi aceştia împlinesc numărul îngerilor căzuţi. Doamne! Cât de drepte, de bune, de 
înţelepte, de mi-nunate, de neurmate sunt lucrurile Tale ! Moartea seceră şi coseşte jertfe nenumărate. 
Doamne, neclintită pă-zeşte Biserica Ta! 

Fiţi, dar, desăvârşiţi, precum şi Tatăl vostru Cel din ceruri desăvârşit este (Mt. 5, 48). Pocăinţa osârdnică, 
de toată ziua şi de tot ceasul, trebuie să ne ducă la îndreptare, la virtute şi la desăvârşire. Zi de zi, ceas 
de ceas, suntem datori să devenim mai buni. Pocăinţa trebuie să stârnească suspin şi lacrimi, ca în 
vameş şi în femeia curvă. 

Voi, intelectualii, aţi părăsit în-ţelepciunea cerească şi v-aţi apucat de deşertăciunea pământească, de o 
minciună, de un miraj, de întuneric nepătruns şi veţi fi pedepsiţi prin însăşi nebunia voastră, prin 
patimile voastre. Aţi dispreţuit apa vie, lumina de viaţă făcătoare, sarea pământului, şi veţi fi pedepsiţi în 
stricăciunea voastră veşnică, nu veţi vedea în veci lumina lui Dumnezeu, ci veţi rămâne în întuneric, l-aţi 
preferat lui Hristos pe Lev Tolstoi, pe marii scriitori lumeşti, care au înmulţit la nesfârşit scrierile lor, încât 
nu mai are creştinul când să se apuce de cuvântul lui Dumnezeu, care este izvorul curăţiei, luminii, 
dreptăţii, vieţii şi fericirii veşnice. 

Mărturisescu-Mă Ţie, Părinte, Doamne al cerului şi al pământului, că ai ascuns acestea de cei înţelepţi şi 
pricepuţi, şi le-ai descoperit pre ele pruncilor (Mt. 11, 25). Când, din nesfârşita Sa bunătate, Mântuitorul 
a vrut să împlinească la sfârşitul veacurilor sfatul dinainte de veci cu privire la mântuirea neamului 
omenesc, care pierea din pricina păcatului, şi să găsească drahma împărătească cea pierdută, şi să afle 
oaia cea pierdută a turmei Sale cuvântătoare, atunci, luând chip omenesc, Şi-a ales ca ajutoare pentru 



Sine, pentru lucrarea Sa cea mare, ucenici şi apostoli simpli, pescari după meserie, şi prin ei a arătat prin 
fapte că lucrarea mântuirii noastre nu ţine de vaza lumească, de învăţătura lumească sau de 
înţelepciunea pământească, ci este lucrare numai şi numai dumnezeiască, lucrarea bunătăţii, 
înţelepciunii, puterii şi milostivirii lui Dumnezeu. Cele nebune ale lumii a ales Dumnezeu, ca pre cele 
înţelepte să le ruşineze (1 Cor. 1,27). 

Numai ceea ce a zidit şi zideşte Dumnezeu are însuşirea tăriei şi statorniciei cu neputinţă de sfărâmat. O 
dovedesc cerul şi pământul şi toată tăria cerurilor, pe care până acum o vedem în toată frumuseţea sa 
minu-nată. Lucrurile şi aşezămintele ome-neşti sunt nestatornice, şubrede, schimbătoare, pentru că 
omul însuşi este o fiinţă căzută, slabă şi schimbătoare. 

Ce este istoria neamului omenesc ? Istoria căderilor şi ridicărilor omeneşti, istoria clătinării gândurilor 
omeneşti, a vieţii familiale şi sociale, şi istoria căderilor împărăţiilor şi popoarelor sau a oraşelor şi a 
instituţiilor. Dar vremea noastră ce tablou ne înfăţişează ? Un tablou de cădere a tuturor societăţilor. 
Unde este pricina acestei slăbiciuni a minţilor, păturilor sociale, instituţiilor, al căror rost este întărirea 
statului ce se clatină şi care, cu toate acestea, se clatină ele însele ? Unde este pricina întunecării, a 
slăbiciunii şi a căderii ? în necredinţă, în căderea de la Dumnezeu, de la preaînţeleptele Lui porunci, în 
nădăjduirea în propria raţiune oarbă, în urmarea propriilor patimi. După faptă şi răsplată: fără 
Dumnezeu, fără raţiunea dumnezeiască, fără legea lui Dumnezeu, fără Biserica lui Dumnezeu, care e 
stâlpul şi întărirea adevărului (1 Tim. 3, 15), societăţile nu pot sta neclintite şi instituţiile lor nu pot avea 
temelie tare, şi ca atare se destramă toate, fiindcă s-a zis: fără Mine nimic nu veţi putea face (In. 15,5). 

Aleargă la sfintele şi atotputernicele rugăciuni ale Maicii lui Dumnezeu, nu te lipsi de acest har. Ajunge 
rugăciunea ei pentru a-L pleca pe Dumnezeu spre milostivire faţă de toţi, şi faţă de tine. Amin. 

Voia păcătoasă primită la tinereţe, din înţelegere greşită, din lipsă de prevedere şi din obişnuinţa cea 
rea, rămâne în suflet şi în mădularele trupeşti până la anii maturităţii, iar uneori până la bătrâneţe şi 
îndeobşte toată viaţa. Adu-ţi aminte şi fereşte-te! 

în orice om, chiar dacă el este înţelept, se află şi multă prostie -uneori prostie respingătoare. Totdeauna 
păzeşte-te, omule, de tine însuţi, de propria ta prostie: această neasemuit de mare prostie este păcatul, 
de la care vine toată vătămarea şi pierzarea. 

Doamne, scoate Rusia pe calea cea adevărată şi mântuitoare, pentru toate pătimirile şi pentru sfârşitul 
mucenicesc cu care s-au săvârşit de arme ucigaşe fiii ei credincioşi... Doamne, sădeşte credinţă tare în 
ini-mile tuturor fiilor ei, ca să strălucească Biserica Ta cu Ortodoxia, cu buna credinţă cea nefăţarnică; 
învaţă toate tagmele ţării să umble pe căile Tale ! 

Oare nu simţiţi că aţi pierdut ceva ? Dar vă daţi seama care este această pierdere ? E vorba de ceva 
foarte însemnat: aţi pierdut în voi înşivă ceea ce era sădit chiar în firea voastră - aţi pierdut asemănarea 
cu Dumnezeu, pe care aţi stricat-o, aţi schimonosit-o, aţi pângărit-o. Deci, căutaţi cât mai curând această 
drahmă pierdută. 



Doamne, mântuieşte poporul Rusiei, Biserica Ortodoxă din Rusia, căci pier: peste tot desfrâu, peste tot 
necredinţă, hulă împotriva lui Dumnezeu, anarhie. Doamne, mântuieşte-1 pe Autocrat şi înţelep-ţeşte-1! 
Doamne, totul în mâinile tale este, Tu eşti Atotţiitorul! 

Ce greutate e pentru trup şi ce întuneric e pentru suflet atunci când lipseşte soarele ! Cum înţepeneşte şi 
amorţeşte totul de frig! Cât de trist, de dureros, de plictisitor este! Dar cum credeţi că îi vine sufletului 
omenesc fără harul lui Dumnezeu, fără rugăciune, fără Cuvântul lui Dumnezeu, fără dumnezeieştile 
slujbe, fără împărtăşirea Sfintelor Taine ? Multora numai moartea le va arăta cât de orfane, cât de 
sărace, cât de sărmane sunt sufletele lor! 

Slavă lui Dumnezeu ! Cu harul O şi cu milostivirea lui Dumnezeu s-au împlinit cincizeci şi doi de ani de 
când sunt preot, şi sunt încă viu, cu toate că sunt bolnav. Nu sunt în stare să mulţumesc după vrednicie 
Domnului, Celui Unuia în Treime, pentru atâţia ani de preoţie hari-că. Cum am putut, cum am ştiut, cum 
m-am străduit, am slujit, dar am făcut multe greşeli, n-am fost destul de tare; vrăjmaşul s-a luptat cu 
mine din răsputeri. Acoperă, Doamne, păcatele mele cu milostivirea Ta ! 

Pe măsură ce sunt repetate păcatele, ia naştere deprinderea cu ele; pe măsură ce sunt repetate 
păcatele, voinţa de a face binele slăbeşte tot mai mult, iar voinţa de a face răul se întăreşte - aşa încât 
devine greu să te mai împotriveşti păcatului. Trebuie să ne învăţăm cu fiecare virtute în aşa fel ca ea să 
se facă în om ca o însuşire firească. 

Te deprinzi să te superi pe lucruri ? Te vei supăra şi pe oameni chiar şi fără pricină, şi vei cădea din 
dragoste - iar dragostea este miezul întregii legi a lui Dumnezeu, lubeşte-1 pe aproapele tău ca pe tine 
însuţi. 

Domnul grăieşte: iubiţi pre vrăjmaşii voştri, binecuvântaţi pre cei ce vă blesteamă, bine faceţi celor ce vă 
urăsc, şi vă rugaţi pentru cei ce vă supără şi vă prigonesc (Mt. 5,44). Aşadar, iubiţi-i pe vrăjmaşii noştri: 
pe polonezi, pe finlandezi, pe gruzini, pe armeni, pe evrei, neamurile caucaziene. Aceştia ne urăsc mult şi 
bolesc de ură diavolească; ei sunt jalnici, nefericiţi, supuşi patimilor, şi de o sută de ori au nevoie de 
împreună-păti-mirea, de împreună-simţirea noastră. Ura Ie-a orbit ochii inimii; ei II duşmănesc şi pe 
Dumnezeu, Care Ie-a lăsat tuturor porunca dragostei... Bi-ruieşte răul cu binele (Rom. 12,21). 

Aş vrea să văd Bunătatea, Lumina, Frumuseţea Cea dintâi, înţelepciunea Cea nesfârşită, Puterea Care a 
zidit toate, Care le poartă şi le îndrumă, dar nu sunt gata - sunt necurat cu inima. Am această făgăduinţă: 
sa ne curăţim pre noi înşine de toată întinăciunea trupului şi a duhului, făcând sfinţenie întru frica lui 
Dumnezeu (2 Cor. 7,1). 

Cât de sfântă este credinţa şi Biserica ortodoxă ! Cât de dreaptă este, cât de plină de pacea lui 
Dumnezeu, cât de plină de frumuseţe nesfârşită şi nedescrisă (aminteş-te-ţi chipul fiecărui sfânt, aşa 
cum l-ai văzut în icoană, aminteşte-ţi viaţa lui, plină de toată fapta bună şi de minuni în timpul vieţii şi 
după moarte)! Biserica îndeplineşte toate cerinţele duhului omenesc şi îl mân-tuieşte pe orice om care s- 
a dăruit ei şi a rămas credincios până la sfârşitul vieţii sale. Slavă sfintei credinţei Tale ortodoxe, Doamne 
Papistaşii, recunoscându-l pe papă drept cap al Bisericii, l-au ridicat pe tron în locul lui Hristos, făcându-şi 
dumnezeu din el, iar pe Hristos l-au pus pe planul al doilea. Pe papă l-au făcut vicar al lui Hristos, deşi 



Hristos rămâne cu noi în toate zilele, până la sfârşitul veacului (Mt. 28,20). Dar uitaţi-vă câte rătăciri au 
fost îngăduite în credinţa papei (care nu este a lui Hristos I), câte ciudate rătăciri hulitoare, şi întoarceţi 
spatele acestei credinţe cu nemulţumire şi groază! O, trufie omenească ! O, trufie satanicească ! Papa - 
infailibil ! O, iezuitism! 

Dacă papa Romei ar fi întru totul de un cuget şi de un suflet şi de o învăţătură cu Domnul, ar putea - deşi 
nu în deplinul înţeles al cuvântului - să îşi dea numele de „Cap al Bisericii". Dar întrucât este de alt cuget 
şi de altă învăţătură decât Hristos, este eretic şi nu poate fi numit „Cap al Bisericii", pentru că ea e 
stâlpul şi întărirea adevărului (1 Tim. 3, 15), iar papa şi papistaşii sunt trestie clătinată de vânt şi au 
schimonosit cu desăvârşire adevărul lui Hristos şi în învăţătură, şi în slujbe (azime, lipsa proscomidiei), şi 
în cârmuire, făcând întregul catolicism rob ereziei lor şi făcându-l de neîndreptat 

Iar fariseul, stând, aşa se ruga întru sine... Ce citeşte în sufletul fariseului Ochiul atotvăzător, atotdrept, 
înfricoşător, drept judecător? Căci fariseul se ruga nu în auzul lumii, ci în taină, în sinea sa... Dumnezeule, 
mulţumescu-Ţi că nu sunt ca ceilalţi oameni: răpitori, nedrepţi, preacurvari (Le. 18, 11). Prin fariseu 
putem înţelege toată omenirea mândră, îngâmfată de ştiinţa, de rangul şi mintea sa, de cărturăria 
deşartă, de bogăţie, de frumuseţe, de putere, de reuşite, care priveşte cu trufie omenirea ce 
păcătuieşte, dar se smereşte şi se pocăieş-te în sufletul său, al cărei ochi lăuntric, luminat de lumina 
harului, este întors înlăuntru, spre adâncurile inimii, şi vede întreaga prăpastie a pă-catului, întreaga 
stricăciune pe care a vârât-o păcatul în firea noastră, în-treaga vinovăţie faţă de dreapta ju-decată 
dumnezeiască, întreaga pe-deapsă pe care o merită de la judecata lui Dumnezeu, şi, cu smerenie dându- 
şi seama de păcatele sale, strigă din adâncul inimii smerite, cerând să fie miluită: Dumnezeule, milostiv 
fii mie, păcătosului! (Le. 18,13). lată ce a văzut, iată ce a citit Ochiul Cel drept: El a văzut, El a citit în 
inima fariseului trufie şi îngâmfare neştiutoare, iar în inima vameşului - smerita recu-noaştere a mulţimii 
păcatelor şi a lip-sei de răspuns a păcătosului înaintea dreptăţii preaînalte. Ce mulţimi ne-numărate de 
farisei îngâmfaţi vede Ochiul Dumnezeiesc, mai ales în vre-mea de acum, care este vreme de ate-ism, 
vreme de închinare în faţa pro-priei raţiuni, în faţa propriului talent scriitoricesc, vreme de închinare în 
faţa idolului aurului şi argintului, vreme de abuz de putere a mai-mari-lor faţă de cei supuşi lor! Jalnici, 
nătângi, miopi, orbi oameni sunteţi voi, nu vă daţi seama şi nu gândiţi că toate judecăţile voastre sunt 
uşuratice, răutăcioase, că toate patimile voastre sunt încrestate pe un răboj de neşters în cer, în cartea 
veşnicelor judecăţi ale lui Dumnezeu, precum şi în conştiinţele voastre, şi toate vor fi date în vileag la 
Judecata cea de obşte, şi vă vor aduce ruşine de nesuferit şi osândă veşnică. Acum vă ascundeţi de 
judecata omenească şi de conştiinţa voastră, şi faceţi nepedepsiţi fapte nelegiuite, petrecându-vă 
vremea în jocuri, în plăceri trupeşti, sau în lenevie şi caraghioslâcuri. Dincolo nu va rămâne ascuns niciun 
gând. Incheia-ţi-vă socotelile cu păcatele voastre aici, până când mai este vreme de pocăinţă. Curând va 
fi zăvorâtă uşa, şi în zadar veţi bate şi veţi grăi: Doamne, Doamne, deschide nouă! Veţi primi răspunsul: 
nu vă cunosc pre voi (Mt. 25,11). Aici sunteţi peste tot cei dintâi - dincolo veţi fi cei de pe urmă, adică în 
iad, iar cei de pe urmă -adică vameşii ce se pocăiesc - vor fi cei dintâi. în acea treierătoare a toată lumea 
vor fi scoase afară toate neghi-nele, iar grâul va fi adunat în hamba-rul ceresc. Aşadar, cine e nedrept, să 
nedreptăţească înainte; cine e spurcat, să se spurce încă; cine este drept, să facădreptate mai departe; 
cine este sfânt, să se sfinţească încă. lată, vin curând, şi plata Mea este cu Mine, ca să dau fiecăruia după 
faptele lui (Apoc. 22, 11-12). Ce veţi face voi, cei necredincioşi, nepregătiţi, slăbănogiţi, stricaţi până în 



măduva oaselor, când vă va ajunge înfricoşătoarea judecată dum-nezeiască fără de veste, ca războiul cu 
japonezii, ca revoluţia ! Atunci nu vă vor lăsa timp nici măcar să intraţi în casă ca să luaţi vreun lucru de 
tre-buinţă: unul va fi luat, iar altul va fi lăsat (Mt. 24,20). 

Trebuie să vă siliţi, rugându-vă lui Dumnezeu şi sfinţilor, a lepăda toate împătimirile lumeşti faţă de 
oameni şi de lucruri, altfel spus orice părtinire faţă de oameni şi de lucruri, şi a-i iubi pe toţi ca pe nişte 
fraţi şi surori cu toată bunăvoinţa, ca pe voi înşivă. 

Tu, preote al lui Dumnezeu, slujitorule al Preaînaltului Făcător, slujeşte liturghia cu frică şi cu pregătirea 
cea cuvenită, mai ales dacă slujeşti zilnic; ia seama ce faci din pântecele tău, care se face zilnic biserică a 
lui Dumnezeu prin împărtăşirea sfintelor şi de viaţă făcătoarelor lui Hristos Taine. Nu cumva îl faci 
unealtă a lăcomiei, unealtă a diavolului, care prin pântece a tras în iad neamul omenesc şi 1-a supus 
blestemului ? Ţine-te cu tărie de postul pe care 1-a poruncit Mântuitorul, ia aminte la tine însuţi şi la 
ceilalţi, mântuieşte-te pe tine şi mântuieşte poporul cel încredinţat ţie. 

Ai devenit, preotule, al lui Hristos cu tot cugetul tău, cu tot sufletul tău şi cu toată inima ta, ca şi El să 
devină al tău şi să Se sălăşluiască întru tine şi să îşi facă locaş în tine ? 

Să nu iubeşti darurile mai mult decât pe Dăruitor, să nu iubeşti hrana stricăcioasă mai mult decât pe cea 
nestricăcioasă, care este preacuratul Trup şi Sânge al lui Hristos, pentru că unii îşi iubesc delicatesele mai 
mult decât iubesc această hrană cerească, nestricăcioasă şi de viaţă făcătoare. 

"Recunoscându-I drept Cap al Bisericii pe papa, au pierdut adevăratul Cap al Bisericii - pe Hris-tos - şi au 
rămas fără Cap. Toată istoria papismului dă mărturie că roma-no-catolicii nu au Cap, pentru că ei afirmă 
lucruri necuviincioase, luptă împotriva Bisericii Ortodoxe - şi nu numai duhovniceşte, ci şi trupeşte: prin 
ură, prin răutate, prin răzbunare, prin ocări de tot felul, prin omoruri mişeleşti, prin incendii, răzvrătiri, 
nesupunere, separatism, în ciuda faptului că polonezii trăiesc în Rusia nestingheriţi, neasupriţi, în toată 
în-destularea, ca şi celelalte popoare. Ura catolicilor faţă de ortodocşi este istorică şi cât se poate de 
turbată: mulţi dintre preoţii şi episcopii cato-lici, ca şi dintre intelectualii catolici, sunt gata să ne înghită 
de vii. Lumi-nează-i, înţelepţeşte-i şi mântuieşte-i, Doamne! Unde este la ei Capul Bisericii - Hristos ? El 
este dragoste, bunătate, blândeţe, milostivire, îndelungă răbdare - iar la catolici nu vezi nimic de acest 
fel. Iar în dogmele lor câte erezii, câte inovaţii, câte abateri de la adevăr! O, pierzător sistem papist! 

Toţi sfinţii se recunoşteau şi se simţeau păcătoşi, şi toţi, fără făţărnicie, plângeau, se pocăiau, făceau 
dovadă că îşi dau seama - pe cât e cu putinţă omului - de păcatele lor cele cu voie şi fără voie; urcau pe 
treptele pocăinţei, ale îndreptării, se căleau în toate virtuţile - şi au ajuns la sfinţenie, la asemănarea cu 
Dumnezeu şi la starea de casnici ai Lui. In fiecare zi le citim rugăciunile, ne umilim împreună cu ei, 
plângem împreună cu ei şi primim milă de la Domnul. Slavă milostivirii Lui, îndelungii Lui răbdări, Care 
ascultă şi răspunde cu bunătate. Cât de fericiţi suntem având asemenea Dumnezeu, puternic întru milă 
şi bun întru tărie ca să-i ajute şi să îi mângâie pe toţi cei ce nădăjduiesc în milostivirea Lui! 

O, dumnezeiască, preasfântă, mai presus de ceruri, atotcuprinzătoare liturghie ortodoxă, unde se află 
concentrate cerul şi pământul ! Cât eşti de minunată, de dorită, de plină de nesfârşită bunătate, 
înţelepciune, dreptate, sfinţenie dumnezeiască, de mărire neapropiată ! Partea ta pregătitoare, 



proscomidia, zu-grăveşte deja pe scurt şi în linii mari dumnezeiasca ta măreţie, putere mântuitoare şi 
frumuseţe cerească. Acolo, în părticelele inegale din pâine de grâu sunt închipuiţi: 1) însuşi Mielul 
(Agneţul ) lui Dumnezeu, lisus Hristos, Cel ce ridică păcatele lumii; 2) Maica lui Dumnezeu, în cinstea 
căreia se scoate o părticică triunghiu-lară dintr-o prescură aparte şi se pune de-a dreapta Agneţului; 3) 
cetele tuturor sfinţilor: înainte-Mergătoru-lui, prorocilor, apostolilor, ierarhilor, mucenicilor, cuvioşilor, 
doctorilor fără de arginţi, sfinţilor drepţilor dumnezeieşti părinţi loachim şi Ana, sfinţilor zilei şi sfântului 
al cărui nume îl poartă liturghia. Aceasta este Biserica cerească, triumfătoare, ce are unire cu Biserica 
pământească; 4) este închipuită prin părticele toată Biserica pământească: tot episcopatul bise-ricesc de 
pe pământ, cinstita preo-ţime, cea întru Hristos diaconime, ca cin care slujeşte săvârşind tainele, 
rugându-se şi dând învăţătură popo-rului; 5) în fine, este închipuită şi cea de-a treia parte a Bisericii: fiii 
Bisericii care au murit în credinţă şi pocăinţă! 

Vedeţi ce minunată, atotcuprinză-toare este dumnezeiasca unire dintre cei cereşti, cei pământeşti şi cei 
ce s-au săvârşit! îmbucurător, măreţ, dumnezeieşte stă în mijlocul discului Mielul (Agneţul) lui 
Dumnezeu, Cel junghiat şi străpuns, adică părticica mare, dreptunghiulară de pâine ce se va preschimba 
în Trupul lui Hristos, iar alături de disc stă Sfântul Potir, chip al minunatului pahar cu vin de-spre care 
Domnul a vestit la Cina cea de Taină: beţi dintru acesta toţi: acesta este Sângele Meu, al Legii celei Noi 
(Mt. 26, 22). Dar ascultaţi ce citeşte preotul, cu ce rugăciune încheie prosco-midia: Dumnezeule, 
Dumnezeul nostru, Cel ce pâinea cea cerească, hrana a toată lumea, pe Domnul şi Dumnezeu nostru 
lisus Hristos L-ai trimis mântuitor şi izbăvitor şi binefăcător, Care ne binecuvântează şi ne sfinţeşte pe 
noi, însuţi binecuvântează această punere înainte şi o primeşte pe dânsa întru jertfelnicul Tău cel mai 
presus de ceruri. Pomeneşte, ca un bun şi de oameni iubitor, pe cei ce au adus-o şi pe cei pentru care s-a 
adus, iar pe noi ne păzeşte neosândiţi întru sfinţita lucrare a Dumnezeieştilor Tale Taine... Ce mişcătoare 
dragoste dumnezeiască este zugrăvită în această rugăciune către Tatăl Ceresc, ce dragoste a lui 
Dumnezeu faţă de lume, pe care nu numai gurile omeneşti, ci nici măcar gurile duhovniceşti ale îngerilor 
nu o pot povesti! El nu ne-a dat spre mâncare şi băutură vreo hrană pământească, vreo mană din cer, ci 
Trupul şi Sângele însuşi Fiului Său, spre cea mai strânsă împărtăşire şi unire cu noi! O, dragoste negrăită, 
o, cinste preaînaltă ! O, pogorământ care uluieşte toate minţile îngereşti, de heruvimi şi de serafimi! O, 
înţelepciunea lui Dumnezeu ! O, dreptatea lui Dumnezeu, mila, frumuseţea şi măreţia tainei de 
nedescris ! Şi noi, preoţi nevrednici sau arhierei, săvârşim această liturghie atât de des, ne împărtăşim de 
Sfintele Taine - uneori chiar zilnic ! O, triumf al iubirii dumnezeieşti! O, fericire! O, întărire, îndumnezeire 
pe care o primim atât de des ! Dar noi ce simţăminte nutrim faţă de liturghie ? Dragoste, recunoştinţă şi 
frică neîncetată? Ne schimbăm mereu cu schimbarea cea bună ? Ne facem oa-meni cereşti, 
dumnezeieşti, sfinţi ? Purcezând la săvârşirea proscomi-diei, preotul, însemnând de trei ori cu copia 
prescura din care se ia Ag-neţul, spune: întru pomenirea Domnului şi Dumnezeului şi Mântuitorului 
nostru lisus Hristos, iar după aceea, pregătind o parte pătrată de prescură - viitorul Agneţ, viitorul Trup 
Preacurat al lui Hristos - rosteşte cuvintele prorocului Isaia: ca un miel spre junghiere S-a adus şi aşa mai 
departe, iar când zice: că s-a luat de pe pământ viaţa Lui ia partea dreptunghiulară din mijlocul prescurii 
şi o pune pe disc, după care, junghiind cruciş, grăieşte: junghie-Se Mielul lui Dumnezeu, Cel ce ridică 
păcatul lumii, pentru viaţa şi pentru mântuirea lumii. Im-pungându-l în partea dreaptă, zice: şi unul 
dintre ostaşi cu suliţa coasta Lui a împuns, şi îndată a ieşit sânge şi apă: şi cel ce a văzut a mărturisit, şi 
adevărată este mărturisirea lui (In. 19, 34). O, ne-descrisă iubire dumnezeiască! O, ne-grăită minune a 



minunilor, liturghie ortodoxă! Cazi înaintea ei, omenire, şi varsă lacrimi de pocăinţă, căci pentru păcatele 
tale se săvârşeşte. 

Oamenilor lumii dintâi, dinainte de potop, li s-a dat vreme de pocăinţă 120 de ani, şi au fost 
preîntâmpinaţi că pentru păcatele lor va veni pedeapsă de la Dumnezeu -potopul. Vremea a trecut, iar 
oamenii îi dădeau înainte cu dezmăţul, şi nu se gândeau la pocăinţă şi nu-1 credeau pe propovăduitorul 
pocăinţei, pe dreptul Noe - şi cuvântul lui Dumnezeu s-a împlinit până la ultimul amănunt. Evreii nu i-au 
crezut pe proroci că vor fi robiţi de împăratul Babilonului, şi au continuat să se închine la idoli - şi au 
ajuns în robie, şi Ierusalimul a fost pustiit, şi toată bogăţia lui a fost dusă în Babilon. Iudeii din vremea lui 
lisus Hristos nu credeau în Hristos ca în Mesia şi l-au omorât cu moarte de cruce, şi proro-cia lui Hristos 
despre căderea Ierusalimului s-a împlinit după scurtă vreme - pe iudei i-au nimicit romanii fără cruţare. 
Aşa e şi în vremea de acum: poporul a înnebunit, nu ia aminte la voia Sfintei Biserici, spune: „Poveşti, ne 
înşală popii ca să îşi umple ei buzunarele". O, orbilor ! O, tarilor de cerbice şi netăiaţilorîmprejur la inimă 
! Au nu sub ochii voştri se împlinesc şi acum toate cele prezise de Evanghelie ? lată război nimicitor, iată 
foamete, iată molime. Oare nici acum nu credeţi în dreapta judecată dumnezeiască ? Dar să ştiţi că 
judecata bate la uşă şi Domnul va veni degrab, cu slavă, să judece viii şi morţii (2 Tim. 4,1). 

Ca un Doctor milostiv, Dumnezeu ne-a dăruit nouă, păcătoşilor, care bolim de nenumărate patimi, 
doctoria duhovnicească a pocăinţei, ca să trăim prin ea. Orice suflet nefăţarnic însetează de pocăinţă ca 
de o băutură de viaţă dătătoare, ca de o mâncare ce întăreşte sufletul şi trupul, cum însetează orbul de 
lumină. Darul pocăinţei ne-a fost mijlocit la Tatăl Ceresc de lisus Hristos şi doar de El, pentru că El singur 
a plinit pentru noi toată dreptatea, toată legea lui Dumnezeu, pe care nimeni dintre oameni nu a putut 
singur să o plinească, pentru că El singur a luat asupra Sa blestemul cu care pe bună dreptate a 
blestemat Tatăl Ceresc omenirea cea nesupusă; El singur a răbdat pentru noi toate chinurile şi a gustat 
pentru noi moartea, pe care ne-o dobândisem noi înşine ca pe o plată cu neputinţă de ocolit a păcatului. 
Dacă Domnul lisus Hristos nu S-ar fi adus pe Sine de bunăvoie jertfă pentru noi, nu ne-ar fi fost dată 
pocăinţa: dar pentru jertfa Lui ea a fost dată tuturor credincioşilor, şi toţi cei înţelepţi cu adevărat se 
folosesc de ea cu osârdie, se schimbă cu schimbarea dumnezeiască, se fac oameni noi, cu gânduri, 
dorinţe, planuri, fapte noi, şi se mântuiesc, se lu-minează şi devin ai lui Dumnezeu. Numai necredincioşii 
sunt vicleni, trufaşi, încăpăţânaţi şi leneşi: ei pier. 

Ce jalnic, bolnav, sărman este poporul Tău, Doamne I Câtă sărăcie, câte nevoi, câte supărări are de 
îndurat de la oameni! Cât de jalnic este poporul Tău, Doamne, moştenirea Ta, pe care Tu o ai câştigat cu 
Sângele Tău! 

îl iubesc pe marele Inainte-Mer-gător şi Botezător al Domnului, loan, pentru propovăduirea blândă, însă 
ameninţătoare şi hotărâtă, pe care a ţinut-o fariseilor şi saduchei-lor: a Cărui lopată este în mâna Lui, şi 
va curaţi aria Sa, şi va aduna grâul în jitniţa Sa, iar plevele le va arde cu focul nestins (Mt. 3,12). Citiţi sau 
ascultaţi mai des aceste cuvinte ameninţătoare ale Domnului şi pocăiţi-vă, farisei şi saduchei ai vremii 
noastre şi toţi intelectualii şi cei ce nu ştiţi Legea lui Dumnezeu. Aşteptaţi cumplita împlinire a celor din 
urmă cuvinte, iar toţi cei ce vă nevoiţi - aşteptaţi fericita făgăduinţă a Domnului. Amin. 



Lurnea întreagă dăinuie şi toţi vecii dăinuie nestricaţi din pricina morţii răscumpărătoare a Dumnezeu- 
Omului; din pricina acestui ceas de moarte fără vină, răscumpărătoare, îndelung îi rabdă Domnul pe toţi 
nelegiuiţii, hulitorii, trădătorii credinţei şi ai Bisericii; pentru acest ceas încă nu şi-a deschis iadul botul 
său cumplit ca să-i înghită pe cei nepocăiţi, după cum s-a zis: plecaţi de la Mine, blestemaţilor, în focul 
cel veşnic. .. Şi vor merge aceştia în muncă veşnică... (Mt. 25,41,46). 

Cumplit de greu a fost pentru toată natura în ceasul morţii Dumnezeu-Omului: nu întâmplător pământul 
s-a cutremurat, şi pietrele s-au despicat, şi mormintele s-au deschis, şi multe trupuri ale sfinţilor 
adormiţi au înviat (Mt. 27, 51-52). însă natura era ţinută cu tărie de mâna Atotţiitoru-lui, şi este ţinută 
până acum... Ea aşteaptă sfârşitul, când neamul omenesc se va preface în hoit împuţit şi nu va mai fi 
pricină ca el să fiinţeze, când grâul se va coace de tot şi va fi gata pentru secerişul cel de pe urmă... 
Atunci se va grăi: trimite secera ta şi seceră, că ţi-a venit ţie ceasul de a secera, că s-a pârguit secerişul 
pământului (Apoc. 14,15). 

Este răspunzătoare omenirea pentru acest înfricoşător ceas al nouălea, în care Răscumpărătorul nostru 
Şi-a dat duhul ? Este răspunzător, este răspunzător fiecare suflet, căci pentru fiecare suflet a pătimit şi a 
murit Domnul, pentru fiecare suflet a fost plătit acest preţ nesfârşit de scump. Suntem datori să trăim nu 
pentru noi înşine, ci pentru Cel ce a murit pentru noi şi a înviat, lată răspunderea noastră, iată 
îndatorirea noastră faţă de Dumnezeu-Omul, Care a murit pentru noi pe cruce. Iar întrucât El a murit şi 
pentru tine, şi tu eşti dator să te pocăieşti totdeauna fără făţărnicie, căci şi pentru păcatele tale a pătimit 
Mielul lui Dumnezeu. 

Cum îi atrage Domnul pe credincioşii aleşi, care iubesc slujba lui Dumnezeu, şi cum îi va atrage până la 
sfârşitul veacului prin cântările liturgice, prin stihire, prin canoane şi prin toată alcătuirea 
dumnezeieştilor slujbe! Ce bogăţie de pocăinţă fierbinte, de umilinţă a inimii este ascunsă în slujbele 
noastre! Ziua şi noaptea au stat la rugăciune mulţi nevoitori, atraşi de dragostea pentru Hristos, şi l-au 
adus ca jertfă Lui, Celui ce îi iubea şi pe Care II iubeau, foarte mari nevoinţe de în -frâna re, de rugăciune 
şi de vedere duhovnicească. 

Sfinţii urmăreau cu agerime tZ? toate mişcările inimii lor şi băgau de seamă dacă nu cumva se cuibăreşte 
în ea vreo lipsă de bunăvoinţă, vreo răutate sau ură faţă de cineva, vreo părtinire, vreo lăcomie - şi 
smulgeau neîntârziat aceste rădăcini diavoleşti, aruncau această plămadă a iadului, după cum făceau şi 
cu toate celelalte patimi. Ei tăiau neîntârziat, din râvnă dumnezeiască, toate rădăcinile şi rădăcinuţele şi 
nu le îngăduiau să se întindă, ca să nu-i înăbuşe, ca să nu-i despartă de Dumnezeu. Amin. 

Alintă-te pe lângă Mântuitorul şi pe lângă Maica lui Dumnezeu ca un fiu adevărat (sau ca o fiică 
adevărată) - alintă-te, îţi zic, citind canoanele, acatistele care merg la inimă ale Preadulcelui lisus şi 
Maicii lui Dumnezeu, alintă-te şi pe lângă sfinţi prin rugăciuni fierbinţi şi prin canoanele şi acatistele 
rânduite - şi nu vei fi ruşinat, ci degrabă vei simţi în inima ta alintare cerească de la Duhul Sfânt. însă nici 
nu te descuraja dacă inima ta e rece în urma întunecatelor adieri ale vrăjmaşului netrupesc. Domnul 
vede totul şi nimeni nu pleacă de la Dânsul cu mâna goală, ci degrabă dă fiecăruia după merite. Rabdă, 
fiindcă s-a zis: întru răbdarea voastră veţi dobândi sufletele voastre (Le. 21,19). 



Slavă neasemuitului praznic al învierii lui Hristos din morţi şi triumfului învierii! Slavă învierii de obşte ce 
va să fie a oamenilor: nimeni dintre necredincioşi - nici un ateu, nici un Lev Tolstoi - să nu întunece slava 
acestei întâmplări care priveşte întreaga lume! O slavă de netăgăduit o acoperă, şi Biserica după 
vrednicie o prăznuieşte: ea este una în toată lumea. în chip sărman, sărăcăcios, fără viaţă este prăznuită 
învierea lui Hristos la catolici şi la rascolnicii noştri, pentru că Pastile lor sunt mincinoase, sunt făcătură, 
nu-s de la Duhul Sfânt. 

Biserica e Trupul lui Hristos, din care fac parte toţi sfinţii, începând cu Maica lui Dumnezeu, toţi creştinii 
ortodocşi care cred fără făţărnicie şi se străduiesc să se poarte întotdeauna potrivit chemării lor 
creştineşti, toţi cei din cinul duhovnicesc şi din cel mirenesc; în fine, toţi cei adormiţi în credinţă şi 
pocăinţă. Toţi, ca mădulare ale unuia şi aceluiaşi Trup, se ajută unul pe altul - mai întâi de toate sfinţii ne 
ajută pe noi, cei ce ne nevoim pe pământ şi alergăm la ei cu osârdie. Mai ales ne mântuieşte atotbunul şi 
atotputernicul, atotdreptul Cap al Bisericii, Hristos, Mielul lui Dumnezeu, Cela ce ridică păcatele lumii (In. 
1,29). 

Liturghia este atotmijlocitoarea, dumnezeiasca slujbă pentru toţi cei vii şi adormiţi, şi Sângele lui lisus 
Hristos, Fiul lui Dumnezeu, curăţă păcatele tuturor credincioşilor care se pocăiesc şi se roagă cu osârdie 
şi râvnesc viaţă creştinească. Minunată, atotîmpăcătoare, atotsfin-ţitoare, atotcurăţitoare, 
atotînnoitoare este liturghia şi atotîndumnezeitoare. Suntem datori să mergem la liturghie, să luăm 
parte la rugăciunile ei, să dăm slavă şi mulţumită Domnului! 

Pă se cerceteze pe sine omul A care vrea să se împărtăşească cu Sfintele Taine, şi abia apoi să se 
împărtăşească cu pâinea cea cerească - Trupul lui Hristos - şi să bea din Paharul vieţii, pentru că oricine 
va mânca Pâinea aceasta sau va bea Paharul Domnului cu nevrednicie, vinovat va fi Trupului şi Sângelui 
Domnului (1 Cor. 11,27). Aşadar, cei ce doriţi să vă împărtăşiţi să vă cercetaţi pe voi înşivă, să vă 
cercetaţi conştiinţa, amin-tindu-vă păcatele pe care le-aţi să-vârşit - osândiţi-vă pe voi înşivă înainte de 
Judecata înfricoşată, pentru că de ne-am judeca, adică de ne-am cerceta cu amănunţime viaţa şi ne-am 
fi îndrepta, nu am fi osândiţi. 

Bogatul pomenit în Evanghelie a plecat întristat de la Domnul. Şi acum vedem mulţi bogaţi, care par 
credincioşi şi iubitori de Domnul, căzând în necredinţă şi împietrire a inimii când li se cere să dea 
milostenie săracilor, şi pleacă de la propovăduitor cu întristare, vrând să trăiască în bogăţie mai degrabă 
decât să trăiască cu Dumnezeu. 

Deci, dacă v-aţi sculat împreună cu Hristos, cele de Sus să căutaţi, unde este Hristos şezând de-a dreapta 
lui Dumnezeu (Col. 3,1). Pentru a înţelege pe deplin cuvintele acestea, trebuie să ne amintim că prin 
păcat omul a căzut pe deplin de la Dumnezeu şi s-a făcut cu totul pământesc, lumesc, nu al lui 
Dumnezeu, nu duhovnicesc, nu ceresc, cum se cădea să fie; s-a făcut rob al nebuniei, al deşertăciunii şi 
stricăciunii, şi nu numai că nu era turburat de starea sa, ci chiar se amuza, cum face şi acum; la pocăinţă 
nu se gândea şi nu-şi dădea seama că are neapărată e voie de ea, la fel cum nu-şi dau ; ama acum de 
lucrul acesta scriitorii T mândri şi îndeobşte toţi oamenii :e: mândri, care au uitat că sunt " mi, nu 
oameni, pământ şi cenuşă. 



înfricoşătorul Sânge al Fiului lui Dumnezeu, care este adus ca jertfă la liturghie, mijloceşte pentru noi zi 
de zi. Şi ce minunată împartă-- e liturghia - împărtăşire cu Dumnezeu, Capul Bisericii, cu toţi sfinţii, 
adormiţi şi vii. De ce dragoste trebuie să fie înflăcărat săvârşitorul Tainei - arhiereu sau preot! Ce 
dezlegat trebuie să fie de toată împătimirea cea pământească! Doamne, dă-le cu puterea Duhului Tău 
Celui Sfânt să săvârşească cu evlavie aceasta taină! 

A le cui sunt cuvintele acestea: "luaţi, mâncaţi: acesta este Trupul Meu. Şi luând paharul şi mulţumind, a 
dat lor zicând: beţi dintru acesta că acesta este Sângele Meu, al Legii noi, care pentru mulţi se varsă spre 
iertrea păcatelor (Mt. 26,26-28) ? Oare ale Ziditorului atotbun şi atotputernic şi ale Mântuitorului 
atotîndurat al întregului neam omenesc, - Mielului lui Dumnezeu, Care a ridicat păcatele întregii lumi ? 
Arie, ereticul, L-a coborât pe Făcător în rândul făpturilor, şi nu L-a recunoscut ca fiind de o fiinţă şi 
împreu-nă-veşnic cu Tatăl, de aceeaşi fiinţă cu El şi cu Duhul Sfânt. Poate făptura să prefacă firea 
lucrurilor într-o cu totul altă fire - de pildă, pâinea de grâu în Preacuratul Trup al lui Dumnezeu şi vinul 
roşu din struguri în Sângele de viaţă Făcător al lui Dumnezeu ? Nu este atotputernicul Făcător singurul 
care poate săvârşi această prefacere ? Iar Arie şi cei de un cuget cu dânsul, care erau pe atunci zeci de 
mii, nu îl recunoştea drept Făcător pe lisus Hristos. lată care era marele necaz pentru ortodocşi: încre- 
zându-se în Arie, s-ar fi lipsit de împărtăşirea cu Biserica şi de veşnica mântuire. Ereticul Arie a vrut să ni- 
micească mântuitoarea credinţă orto-doxă şi să pună în locul ei o credinţă eretică, pierzătoare. Ca atare, 
arhiereii ortodocşi, sfinţiţii slujitori şi mirenii ortodocşi s-au împotrivit cu tărie lui Arie, şi însuşi 
binecredinciosul împărat Constantin, cel întocmai cu apostolii, care a adunat de la toate marginile lumii 
ortodoxe episcopi, preoţi şi câţiva diaconi, între care se afla şi arhidiaconul Athanasie, ce avea să fie 
înscăunat mai apoi ca arhiepiscop al Alexandriei din Egipt. Aceştia au cercetat, au cântărit şi au lepădat 
credinţa cea păgânească a lui Arie şi a celor de un cuget cu dânsul, şi au dat-o blestemului ca pe una po- 
trivnică lui Dumnezeu, şi au alcătuit o înfăţişare a credinţei ortodoxe -Simbolul de credinţă - pentru toate 
vremurile până la sfârşitul veacului, potrivit limpezii şi stăpâneştii şi preaînţeleptei învăţături a Sfântului 
Duh al lui Dumnezeu. Şi noi, până acum, cu un glas şi cu un cuget credem în acest Simbol de credinţă şi 
nu adăugăm la el nicio iotă, ca să nu ne lipsim de mântuire pentru adaos mincinos, cum au păţit catolicii. 
Amin. 

Cât este de dezgustător păcatul, oricare ar fi el, în ochii atotsfântului nostru Domn! El este o urâciune, 
care desparte de El sufletul care a păcătuit. Aşa şi voi socotiţi-vă a fi morţi păcatului şi vii lui Dumnezeu 
intru Hristos lisus, Domnul nostru CRom. 6,11). 

Din zilele lui loan Botezătorul şi până acum, împărăţia Cerurilor se ia cu sila, şi silitorii o răpesc pre ea 
Mt, 11,12). Asupra omului lucrează tot timpul două puteri nevăzute, una bună şi una rea: puterea lui 
Dumnezeu, puterea harului, şi puterea diavolului, puterea cea vicleană şi atot-pierzătoare; omul este 
pus în această lume ca între două focuri, dintre care unul este de viaţă făcător, despre care grăieşte 
Domnul: foc am venit să arunc pre pământ (Le. 12, 49), iar celălalt - foc care arde şi pârjoleşte. Omul este 
dator să se silească pentru a aţâţa în sine focul dumnezeiesc, focul credinţei şi al iubirii de Dumnezeu şi 
de aproapele. Omul şi-a pierdut vrednicia dumnezeiască dintâi, dreptatea, sfinţenia, bunătatea, 
blândeţea, şi a umplut sufletul său de toate păcatele, lată, de pildă, nici tu nu ai curăţia inimii: este o 
mare pierdere, trebuie să redobândeşti curăţia aceasta. Nu ai împreună-simţire faţă de aproapele în 
necazul, nevoia, sărăcia, boala lui ? Schimbă-te. Nu ai osârdie la rugăciune, nu ai gust duhovnicesc 



pentru rugăciune, nu ai auz duhovnicesc pentru auzirea Cuvântului lui Dumnezeu ? Preschim-bă-te, 
dezvoltă-ţi duhul, gustul şi auzul duhovnicesc, ca să asculţi cu dragoste Cuvântul lui Dumnezeu, ca să 
simţi duhlceaţa rugăciunii şi a faptelor celor bune. Răul se luptă din răsputeri cu omul, trăgându-1 la 
sine, iar binele îl atrage prin frumuseţea sa duhovnicească, prin pacea sufletească, prin libertatea 
duhovnicească pe care o dă; binele atrage la sine prin făgăduinţele vieţii veşnice ca plată pentru biruinţa 
asupra patimilor. Celui ce biruieşte îi voi da să şadă cu Mine pre scaunul Meu, precum şi Eu am biruit, şi 
am şezut cu Tatăl pre scaunul Lui (Apoc. 3,21). 

împărăţia Cerurilor, adică sfinţenia, curăţia, dreptatea, înfrâna-rea, rugăciunea, întreaga înţelegere, 
dragostea de Dumnezeu şi de aproapele se ia cu sila (Mt. 11, 12), altfel spus se atinge cu ajutorul haric al 
lui Dumnezeu de către cel ce plăteşte preţul necontenitei silinţe proprii. Trupul se împotriveşte duhului, 
adică oricărei virtuţi, ca să nu facem ceea ce vrem pentru Dumnezeu şi pentru mântuirea sufletului şi 
pentru folosul aproapelui. Se cere din partea omului împotrivire faţă de orice rău, faţă de orice patimă, 
faţă de orice poftă, şi deprinderea, însuşirea fiecărei virtuţi. Viaţa de acum este şcoală duhovnicească, 
luptă, nevoinţă, război cu păcatul sau cu duhurile răutăţii cele de sub cer, care se luptă cu noi în scop 
rău. Fiecare are nevoie să se deprindă a birui în sine păcatul cu ajutorul lui Dumnezeu, căci fără 
Dumnezeu nu ajungi nici până la prag, şi de la Dumnezeu sunt date toate puterile spre viaţă şi bună 
credinţă: trebuie doar să nu ne lenevim a le folosi. Vreţi să vă învăţaţi a răpi cu sila împărăţia Cerurilor ? 
învăţa-ţi-vă de la sfinţi felul cum s-au nevoit ei, cum s-au silit în fel şi chip, ce lepădare de sine aveau, ce 
neîmpătimi-re de bogăţie, de cinstea şi de slava lumească, de îndulcirile trupeşti, ce osârdie pentru 
Dumnezeu, ce rugăciune neîncetată, ce osteneală, ce fapte bune ! Şi cât de neabătuţi au ajuns la 
împărăţia lui Dumnezeu! Niciunul dintre ei nu a fost ruşinat - toţi au primit viaţa nestricăcioasă şi slava 
veşnică, veşnica fericire, şi se află în afara oricărei temeri de a pierde împărăţia Cerurilor, pe care au 
agonisit-o. Ur-maţi-le şi voi, fiecare după puterea sa; citiţi, ascultaţi Cuvântul lui Dum-nezeu, luaţi 
aminte, pricepeţi, năzuiţi fără încetare către scopul vieţii voastre, şi veţi primi fericirea cea veşnică. V-aţi 
ostenit, într-un fel sau altul, pentru bunăstarea cea pământească: osteniţi-vă mai ales pentru primirea 
vieţii veşnice. Căutaţi mai întâi împără-ţia lui Dumnezeu şi dreptatea Lui, şi toate celelalte (bunătăţile 
pământeşti) se vor adăuga vouă (Mt. 6,33). 

Firea omenească a fost minunat întocmită de Dumnezeu, şi pentru rezidirea ei a fost nevoie de un mijloc 
mai presus de fire - întruparea Fiului lui Dumnezeu, vieţuirea Lui pe pământ, minunile fără număr, 
învăţătura dumnezeiască, pătimirile, moartea şi învierea. Chipul cel căzut al lui Dumnezeu, care e mai de 
preţ decât lumea toată, a fost pricina acestei purtări de grijă dumnezeieşti mai presus de fire. înţeleg 
oamenii acest lucru ? Puţini pricep şi înţeleg, de aceea şi trăiesc mulţi în chip nevrednic, parcă la 
nimereală, fără a se gândi la înaltul scop al chemării creştineşti... 

Trece chipul acestei lumi (1 Cor. 7, 31), întrucât este stricăcios, dimpreună cu toată frumuseţea, bogăţia, 
plăcerea, slava şi cinstea ei. Rămân doar bunătăţile cele veşnice, comorile cele veşnice, viaţa cea veşnică, 
dreptatea, dragostea împreună cu sfinţenia şi cu pacea lui Dumnezeu, într-acolo îndreaptă-ţi ochii inimii: 
ridicat-am ochii mei spre munţi, de unde va veni ajutorul meu (Ps. 120,1). 

Vă interesează oare, fraţilor şi surorilor, lucrarea atotrăscum-părătoare a lui Hristos, iconomia Lui 
privitoare la mântuirea oamenilor, vă interesează oare Biserica, Tainele, lucrarea rugăciunii şi pocăinţa? 



La drept vorbind, toate ne interesează -de multe ori adevărate nimicuri -, numai nu lucrurile acestea 
nesfârşite de însemnate pentru noi. Unde este raţiunea, unde e scopul vieţii ? Multe scopuri are 
fiecare... dar singurul lucru de trebuinţă nu se numără printre ele! Dar sufletul unde este ? Sufletul este 
îngropat în adâncul patimilor şi deja tace ca mort împreună cu conştiinţa cea arsă de mustrări, 
nearătându-se bun prin nimic, pentru că n-are pentru aceasta nici terenul, nici prilejul potrivit. Dar la ce 
bun să-i aminteşti beţivului dezmăţat de aproapele căruia îi este foame sau îi e frig ? Singurul gând care 
poate să-i vină în cap este ca dacă nu are bani de băutură să-şi prade ori să-şi omoare aproapele şi să se 
îmbete iarăşi criţă. 

Ce înseamnă odihna ori sabati-zarea lăsată de Dumnezeu pentru oamenii care se supun Lui ? Pentru a ne 
învrednici de veşnica odihnă a drepţilor avem nevoie aici să ne ostenim pentru împărăţia lui Dumnezeu, 
avem nevoie de pocăinţă neîncetată: apa nu curge pe sub piatra care zace, trebuie să ne nevoim. 
Trebuie să arăm pământul inimii şi să smulgem toate rădăcinile patimilor şi ale năravurilor vătămătoare 
şi să sădim în el grâul virtuţii. 

în fiecare zi Domnul mă rezideşte şi mă înnoieşte prin slujirea liturghiei şi prin împărtăşirea sfintelor şi 
de viaţă făcătoarelor Taine. Văd, simt această minune dumnezeiască şi dau mulţumită Făcătorului şi 
Reziditorului meu, Care mă face făptură nouă, mă vindecă, mă împacă. Ce voi aduce sau ce voi răsplăti 
Ţie, Doamne ? Nu am nici un lucru bun care să fie al meu: totul este al Tău. învaţă-mă să Te iubesc 
fierbinte, Dumnezeul meu! 

Pentru a moşteni cerul şi viaţa X veşnică şi pentru a ne învrednici de veşnica tovărăşie a îngerilor sfinţi şi 
a oamenilor sfinţi, suntem datori ca aici, pe pământ, să ne curăţim, să urâm păcatul şi să îndrăgim 
dreptatea, numai dreptatea, şi astfel să ne asemănăm lui Dumnezeu şi sfinţilor Lui: ce împărtăşire are 
dreptatea cu fărădelegea, sau ce împreunare are lumina cu întunericul ? (2 Cor. 6,14). Sfinţii toată viaţa 
s-au pregătit şi s-au curăţit de toată întinăciunea trupului şi a duhului. Trebuie mai ales să ne deprindem 
cu smerenia, fiindcă temeiul păcatului e trufia. Lucifer prin trufie a căzut. 

Necredincioşii nu vor vedea slava Ta, Hristoase - necredincioşii, cei care nu cred drept, evreii, 
mahomedanii, budiştii, păgânii. Dar noi o vom vedea oare ? Asta depinde de viaţa, de credinţa, de 
evlavia noastră. Dacă avem Duhul lui Hristos, dacă vom fi făptură nouă în Hristos, neîndoielnic vom 
vedea slava lui Hristos şi ne vom îndulci de ea în veci. Cine este înţelept şi va pricepe lucrul acesta, se va 
sili să atingă împărăţia lui Dumnezeu. 

Minunată este fiinţa sufletului omenesc, fie acesta şi căzut. Dar cum este el în sfinţi, care au slujit lui 
Dumnezeu cu osârdie în această viaţă vremelnică! Ce devotat este lui Dumnezeu prin dragoste, prin le- 
pădarea de sine, prin rugăciune, prin înfrânare, prin privirea neîncetat spre El! Cât de curat, cât de 
statornic, cât de luminos, cât de bine înmiresmat! Dar până şi trupurile sfinţilor răspândesc bună 
mireasmă. Iar sfârşitul lor cât de paşnic, cât de slăvit, cât de luminos, cât de sfânt este! 

Tu, creştine, eşti dator să fii gospodar şi stăpân în inima ta, eşti dator să domneşti peste toate patimile şi 
să le omori, şi să dai stăpânire harului şi tot binelui, iar mai ales dragostei de aproapele, ca să-L iubeşti 
pe Dumnezeu mai mult decât iubeşti orice altceva. Căci dragostea de Dumnezeu se cunoaşte după 
dragostea de aproapele: cel ce nu îşi iu-beşte fratele, pe care îl vede, cum poa-e să-L iubească pe 



Dumnezeu, pe Care nu-L vede ? Şi are de la el porunca aceasta: cel care îl iubeşte pe Dum-şpzeu este 
dator să îl iubească şi pe ele său. Tot cela ce urăşte pre fratele ââ. ucigător de oameni este (1 In. 3,15). 

A du-ţi aminte de singura bogăţie a prorocului llie - cojocul aruncat asupra lui Elisei când a fost ridicat 
prorocul. Cât de mult îl iubea llie pe Dumnezeu, cât de străin de orice împătimire lumească ! Era cu totul 
în Dumnezeu şi înainte se luarea la cer, trăia cu inima în cer, Dumnezeu: viu este Domnul Savaoth, 
înaintea Căruia eu stau (3 împ. 18,15), spunea el! 

Când te rogi înaintea icoanei Domnului sau Maicii Domnului sau sfinţilor, întreabă-te: fără făţărnicie şi cu 
dragoste, cu credinţă, priveşti la sfintele icoane ? Cu toată inima te rogi, cu tot cugetul şi cu toată 
nădejdea ? Nu doarme oare inima ta ? Nu doarme oare cugetul tău ? Gura ta nu rosteşte cumva bâiguieli 
ale inimii care dormitează ? 

Mântuirea noastră stă în Biserică, ca în arca lui Noe, şi nicăieri altundeva. De nu va asculta nici de 
Biserică, să-ţi fie ţie ca un păgân şi ca un vameş (Mt. 18,17). Biserica e Trupul lui Hristos, iar noi mădulare 
suntem ale trupului Lui, din carnea Lui şi din oasele Lui (Efes. 5, 30). Duhul Sfânt este Cârmaciul corăbiei 
cuvântătoare a Bisericii. Doar în Biserică, ca în arca lui Noe, se poate mântui omul. Evlaviosul Cornelie 
sutaşul era păgân, care mereu se ruga şi făcea milostenie; a fost povăţuit de înger să-1 cheme pe 
apostolul Petru şi să asculte de la el cuvintele mântuirii şi să primească botezul împreună cu toată casa 
sa. Vrednic de luare aminte este acest lucru! 

De nu se va naşte cineva din apă şi din Duh, nu va putea să intre întru împărăţia lui Dumnezeu (In. 3,5); 
mahomedanii nu vor intra, evreii, închinătorii la idoli, ereticii nu vor intra, sectanţii nu vor intra, curvarii, 
preacurvarii, lacomii şi ceilalţi necredincioşi nu vor intra şi împărăţia lui Dumnezeu nu vor moşteni. Cât 
mai repede apucaţi-vă de viaţa veşnică şi pregătiţi-vă pentru ea. Numai prin adevărata credinţă în 
Hristos şi în Biserica Lui ne vom mântui, şi prin faptele dragostei. 

în persoanele purtătoare de viaţă ale Mântuitorului, Maicii lui Dumnezeu, Înainte-Mergătorului şi 
sfinţilor sunt înfăţişate cea mai sfântă dreptate, bunătate, smerenie, milostivire. Cu câtă dragoste 
trebuie să ne uităm la sfintele icoane, la chipul Sfintei Cruci, la Evanghelie şi la celelalte odoare sfinte, 
care ne amintesc de marile fapte şi cuvinte ale lui Dumnezeu şi ale sfinţilor Lui bine-plăcuţi. Aşa să te 
uiţi, nu să îţi pleci în pământ privirea, nu să ţe înstrăinezi cu inima şi cu ochii, cum fac protestanţii sau 
evreii. Fă-te casnic al Bisericii cereşti. îţi plac monumentele oamenilor vestiţi, îţi place să te uiţi la 
portretele şi fotografiile lor ? Şi atunci, de ce nu-ţi place să priveşti chipurile sfinţilor ? Nu eşti 
consecvent, ci eşti foarte, foarte nerod, prefăcut şi rătăcit. 

Numai în Biserica Ortodoxă a lui Dumnezeu se întâmplă nestricăciunea moaştelor, iar în afara Bisericii ea 
nu se poate găsi - nu, ea nu se află nici la catolici, nici la luterani, cu atât mai puţin la evrei şi 
mahomedani. Ţineţi-vă de Biserica Ortodoxă cu inimă nefăţarnică! 

Orbirea rea şi deşartă acoperă ochii inimilor creştineşti şi mai ales pe ai inimilor necreştineşti. Ce orbire ? 
Aceea că oamenii ajung năuci de lenevie, de nestatornicie şi de împătimire faţă de bunătăţile materiale: 
de frumuseţe şi sănătate, de bogăţia pământească, de mâncarea şi băutura ce îndulcesc gâtlejul, de 
recompensele şi distincţiile pământeşti, de spectacole şi de teatrele de tot felul, de producţiile artistice. 



Oa-menii se gândesc puţin sau deloc la viaţa veşnică şi la nestricăcioasele lo-cuinţe cereşti care au fost 
gătite de la întemeierea lumii sau dinainte de în-temeierea lumii celor ce II iubesc pe Dumnezeu. Către 
acestea să năzu-ieşti cu tot sufletul. Numai puţin ajung în viaţa veşnică, pentru că mulţi sunt chemaţi, 
dar puţini aleşi (Mt. 20, 16). Fugi, orbire a inimii! Dă, Doamne, ochi limpezi inimii noastre, ca să vedem 
bunătăţile cele veşnice, pe care ni le-ai gătit Tu. 

S-ar părea că logica creştinească nu este grea şi poate fi înţeleasă şi studiată cu uşurinţă. într-adevăr, 
Dumnezeu a rânduit asta pentru ca ea să fie îndrăgită, cercetată şi însuşită din toată inima. Şi totuşi, 
această logică creştinească a fost uitată aproape de toţi - şi de cei simpli, şi de cei învăţaţi (păruţii 
învăţaţi) -, şi nimeni nu o mai aprofundează câtuşi de puţin şi nu o mai studiază cu râvnă, cum fac cu alte 
ştiinţe, arte şi măiestrii pământeşti şi obositoare; logica şi înţelepciunea cerească este găsită dreaptă de 
fiii ei, cum ar fi Serafim din Sarov, Theodosie al Cerni-govului şi ceilalţi sfinţi. Care dintre mireni caută 
acum acest mărgăritar scump, această comoară nepreţuită, dar pe care puţini pun preţ ? 



Nu uita, creştine, că prin botez, mirungere şi îmbisericire eşti cetăţean al cerc aşiaJ patriei cereşti, unde 
a intrat ca Înainte-Mergător Răscumpărătorul nostru, Hristos Dumnezeu, iar în urma Lui - Născă-toarea 
de Dumnezeu şi toţi sfinţii Aşezământului celui Vechi şi ai celui Nou. Nu sunteţi străini şi venetici, ci 
împreună-cetăţeni cu sfinţii şi apropiaţi ai lui Dumnezeu (Efes. 2,19). 

Ce prost, ce nătâng este trupul nostru în poftele sale, cât e de pierzător dacă nu este înfrânat şi răstignit 
împreună cu patimile şi poftele ! Minunat s-a zis în troparul de obşte al cuvioşilor: să nu se uite la trup, 
căci este trecător, ci să poarte grijă de suflet, de lucrul cel nemuritor. Adu-ţi aminte ce spune apostolul 
despre păcatele păgânilor şi iudeilor: că şi femeile lor şi-au schimbat rânduiala cea firească întru ceea ce 
este împotriva firii. Aşijderea şi bărbaţii, lăsând rânduiala cea după fire a părţii femeieşti, s-au aprins 
întru pofta lor unul spre altul, bărbaţi cu bărbaţi ruşinea lucrându-o şi răsplătirea ce se cădea rătăcirii lor 
întru sineşi luându-o (Rom. 1, 26-27). Cum au stricat oamenii, din pricina plăcerilor trupului, toate 
rânduielile dumnezeieşti, toate rânduielile zidirii! 

Până la urmă, toţi suntem da-JL tori să părăsim scurtul veac de aici, şi să trecem în veşnicie, şi să ne 
arătăm lui Dumnezeu, sfântului şi dreptului Judecător şi Făcător al tu-turor, şi să dăm seama pentru 
toată viaţa noastră ! Cum şi cu ce ne vom arăta ? Ce judecată şi hotărâre pentru toată veşnicia vom auzi 
din partea Lui ? lată la ce suntem datori să ne gândim mai des, pentru ce suntem datori să ne îngrijim 
mai des. Gân-diţi-vă cu toţii la această soartă viitoare şi pregătiţi-vă faptele bune, roadele duhovniceşti, 
ca nimeni să nu se arate pom sterp. 

Via sădită de Domnul. Domnul aştepta de la ea struguri dulci, iar ea, via, s-a prefăcut în spini. Cununa de 
spini de pe capul Mântuitorului închipuie spinii păcatului, de care s-a umplut omenirea. 

Viaţa noastră este o necontenită punere la încercare prin împrejurările lumeşti şi prin ciocnirile cu 
oamenii, ca să se vadă câtă aplecare au sufletul şi inima noastră către credinţă, către nădejde, către 
dragostea de Dumnezeu, Făcătorul lor, şi către dragostea de aproapele, şi câtă aplecare au către păcat şi 
către feluritele patimi trupeşti lumeşti sau către ascultarea faţă de diavol, care lucrează prin patimile 



trupeşti şi prin înşelările lumii. Fericit cel care va pricepe această adâncă sarcină şi va merge cu pas sigur 
spre Dumnezeu, biruind ispitele venite de la trup şi de la lume, luptân-du-se cu lumea şi cu stăpânitorul 
ei, care ne caută neîncetat să ne amăgească prin pofta trupului, prin pofta ochilor şi prin trufia acestei 
vieţi. Sfinţii bineplăcuţi ai lui Dumnezeu ne slujesc drept pildă în viaţa noastră. 

Vrăjmaşii cei netrupeşti îşi dau toată silinţa ca să lipsească de preţ în cugetele şi în inimile noastre 
spusele Cuvântului lui Dumnezeu şi cuvintele rugăciunilor bisericeşti, şi să dea preţ cărţilor şi broşurilor 
lumeşti deşarte, pline de toate păcatele şi smintelile lumeşti (cântece, producţii dramatice, romane şi 
aşa mai departe). Unii au băgat de seamă cum vrăjmaşii îi împiedicau să rostească cuvintele Sfintei 
Scripturi şi cuvintele rugăciunilor cunoscute - şi cât necaz, câtă deznădejde nu le-au pricinuit, 
tulburându-le şi amorţin-du-le (paralizându-le) inimile; câtă luptă din cea mai încordată Ie-a trebuit ca să 
îi frângă pe vrăjmaşi şi să citească în linişte, din inimă, Cuvântul lui Dumnezeu sau rugăciunea... 

Unii se obişnuiesc atât de mult cu păcatele şi au conştiinţa atât de stricată că nici nu socot păcatul drept 
păcat, ci drept un lucru obişnuit şi oarecum îngăduit, sau cred că este o dovadă de pricepere şi 
îndemânare şi îndrăzneală să îi amăgeşti şi să îi înşeli pe alţii şi să te foloseşti de neatenţia şi de neştiinţa 
lor spre folosul propriu. Trebuie să ne păstrăm conştiinţa sănătoasă, curată, nepătată, simţitoare, 
gingaşă, ca să respingă fără întârziere atingerea ori-şicărui păcat ca pe o otravă ucigaşă, pentru că plata 
păcatului este moartea. Astfel, în vremea vicleană de acum a libertăţilor de tot felul, pe nedrept date, 
nedrept înţelese, unii nu socot drept păcat nici uciderea, nici preacurvia, nici jaful... 

Să slujeşti oamenilor fără părtinire şi cu tragere de inimă, fie ei bogaţi sau săraci, frumoşi sau urâţi la 
chip, de vază sau de rând, crezând şi amintindu-ţi faptul că ei sunt mădulare ale lui Hristos şi mădulare 
ale tale, şi că pentru slujirea lor nepărtinitoare şi osârdnică vei primi răsplată de la Hristos, Cela ce 
judecă şi încununează nevoinţele. Şi cela ce va adăpa pre unul dintre aceşti mici numai cu un pahar de 
apă rece, în nume de ucenic, amin grăiesc vouă: nu îşi va pierde plata sa (Mt. 10, 42), spune El. Când 
slujim aproapelui apare uneori părtinire, sau lenevie, neplăcere, sau mânie şi iritare, sau dorinţa de a 
primi răsplată. Să ştii: răsplata ta este Hristos. 

O unt împreună-crescut şi împre-0 ună-alcătuit cu Biserica cerească şi pământească: cu Născătoarea de 
Dumnezeu, cu cinurile îngereşti, cu sfinţii patriarhi, proroci, apostoli, ie-rarhi, mucenici, cuvioşi, drepţi, 
cu sfinţii toţi, prin harul lui Dumnezeu. Şi atunci, cum sunt dator să gândesc, să simt, să voiesc, să 
vorbesc şi să făptuiesc ? lată cum: câte sunt adevă-rate, câte sunt de cinste, câte sunt drep-te, câte sunt 
curate, câte sunt de bună laudă, orice faptă bună şi orice lucru de laudă, acestea să gândiţi. Cele ce aţi 
învăţat, şi aţi primit, şi aţi auzit, şi aţi văzut întru mine, acestea să le faceţi - şi Dumnezeul păcii va fi cu 
voi (Filip. 4,8-9). 

Lăuda-se-vor cuvioşii întru slavă, şi se vor bucura întru aşternu-turile lor (Ps. 149, 5). Să ne amintim viaţa 
cuvioasei Xenia: părăsirea casei părinteşti, nepăsarea faţă de bogăţie şi vază şi logodnic; dragostea ei 
înflăcărată pentru Hristos; postul, rugăciunea, istovirea trupului, grija pentru mântuirea sufletelor 
fecioarelor. De unde asemenea năzuinţă către Dumnezeu în sufletele credincioase şi evlavioase? Din 
aceea că cine se aseamănă se adună: sufletul, care a fost zidit după chipul şi asemănarea lui Dumnezeu, 
năzuieşte către Cel cu care se aseamănă, chipul năzuieşte spre Chipul dintâi, lumina - către Lumină, viaţa 



- către Viaţă, puterea bună - către Puterea bună, înţelegerea - către Izvorul înţelepciunii. Iar oamenii 
necredincioşi şi nerozi, păcătoşi şi răi, năzuiesc şi ei către cel cu care se asemănă: năzuiesc către diavolul 
cel rău şi viclean, răul năzuieşte către rău, întunericul - către întuneric, necurăţia - către necurăţie, 
puterea rea - către puterea rea. Oamenii dormitează asemenea fecioarelor nebune - necredincioşi sau 
credincioşi fără fapte bune, fără milă faţă de aproapele. Cu toată credinţa lor, fecioarele nebune nu 
aveau fapte bune, şi de aceea au fost osândite. O, cât de mulţi dintre creştini vor fi osândiţi! 

Ce voi răsplăti Ţie, Doamne, pentru că mi-ai dăruit mila de a mă naşte şi de a fi crescut în credinţa şi în 
Biserica ortodoxă şi în scumpa, nepreţuita patrie - Rusia, în care din vechime a fost sădită Biserica 
Ortodoxă ! îţi dau mulţumită şi te slăvesc cum pot, cu harul Tău. 

Cu câtă luare-aminte, cu câtă evlavie, cu câtă dragoste, pace şi recunoştinţă suntem datori să rostim de 
fiecare dată Numele lui Dumnezeu şi rugăciunea Domnească: Tatăl nostru... şi toate celelalte rugăciuni ! 
Numele lui Dumnezeu este mare, sfânt şi înfricoşător, şi însuşi faptul de a-L numi este o fericire pentru 
credincios. 

Doamne, dacă eu sunt preotul Tău şi în numele Tău trâmbiţez de atâţia ani cu glasul meu împotriva 
foarte marelui eretic Tolstoi, acestui zid înalt al lerihonului, să cadă acest zid al trufiei, spre minunarea 
tuturor celor credincioşi, care Te cinstesc pe Tine, singurul Domn al slavei, Care eşti batjocorit de acest 
eretic între eretici! Inalţă-Te, Cela ce judeci pământul, răsplăteşte răsplătirea celor mândri. Până când 
păcătoşii, Doamne, până când păcătoşii se vor făli 1 (Ps. 93, 2-3). Până când vor triumfa hula împotriva 
lui Dumnezeu şi pă-gânătatea ? Tot pământul s-a umplu! de hulă împotriva lui Dumnezeu. 

Doamne, Tu eşti adevăratul Domn al făpturii! Ce uneltesc împotriva Rusiei şi împotriva sfintei Tale 
Biserici Ortodoxe finlandezii, polonezii, nemţii, care au strâmbat Evanghelia Ta, care au căzut de la 
Biserica Ta ? Doamne, ce uneltesc ei ? Ei vor să ne înghită de tot şi să strice Biserica Ta, sfintele Tale 
locaşuri de rugăciune, slujbele Tale, rânduielile Tale, aşezămintele Sfinţilor Apostoli şi Sfinţilor Părinţi, 
Soboarelor a toată lumea şi localnice ? Ce am apucat să trăim ? 

Doamne! Pe Tine, Cel nemăsurat de bun, care fără încetare ne dai în fel şi chip binele, Te amaram cu 
păcatele şi patimile de tot felul ? îndreaptă-ne şi arată-ne vrednici de Tine, vrednici de chemarea şi de 
alegerea noastră cea creştinească! 

Preoţii (şi diaconii) de la ţară şi de la oraşe se împărtăşesc, oare, cu vrednicie la fiece liturghie ? Nu - 
mulţi se împărtăşesc cu nevrednicie. Vede Dumnezeu ce gândesc şi fac ei. Doamne! Tu eşti dreptul 
Judecător al tuturor! Nu ne osândi pe noi, nevrednicii, care ne împărtăşim des cu Sfântul Tău Trup. lată, 
cu toţii suntem nevrednici de Tainele Tale cele înfricoşătoare, mai presus de ceruri şi de viaţă făcătoare. 
Milostivirea Ta cea nemăsurată să acopere păcatele noastre! 

Când ne rugăm pentru aproapele, Domnul se uită la inimile noastre să vadă în primul rând dacă îi dorim 
cu adevărat aproapelui nostru mântuirea şi tot binele, la fel cum ne-am dori pentru noi înşine; în al 
doilea rând, dacă ne îngreţoşăm cu adevărat de păcat şi dacă iubim cu adevărat pocăinţa şi fapta bună; 
în al treilea rând, dacă-L iubim cu adevărat pe Domnul şi dacă avem faţă de El dăruire din inimă; în al 
patrulea rând, dacă nu avem mânie, vrăjmăşie împotriva aproapelui. Deci, de îţi vei aduce darul tău la 



altar şi acolo îţi vei aduce aminte că fratele tău are ceva asupra ta, lasă acolo darul tău înaintea altarului 
şi mergi mai întâi de te împacă cu fratele tău, şi atunci venind adu darul tău (Mt. 5, 23-24). Suntem 
datori să nu avem neprietenie faţă de nimeni, ci să avem pogorământ, răbdare atot-iertătoare, plină de 
dragoste, ca şi pe noi să ne ierte Dumnezeu. 

Nemincinoase sunt cuvintele Mântuitorului nostru lisus Hristos: cine nu este cu Mine, împotriva Mea 
este (Mt. 12,30). Catolicii, luteranii şi reformaţii au căzut de la Biserica lui Hristos - ei nu sunt de un cuget 
cu noi, vrăjmăşesc împotriva noastră, ne prigonesc de moarte, ne strâmtorează pentru credinţa noastră 
în fel şi chip, o batjocoresc, ne batjocoresc şi pe noi şi ne fac tot felul de neplăceri, mai ales în principale 
locuri unde sunt stabiliţi. Ei merg pe faţă împotriva lui Hristos şi împotriva Bisericii Lui, nu cinstesc 
sfintele icoane, sfintele moaşte, nu respectă posturile, strâmbă dogmele credinţei mântuitoare. Ei nu 
sunt cu noi, ci împotriva noastră şi împotriva lui Hristos. întoarceri, Doamne, la Biserica Ta cea adevărată 
şi mântuieşte-i pe ei! 

Fără saţ, cu bucurie şi necurmat îl proslăvesc pe Domnul Atoa-tefăcătorul îngerii cereşti, nenumăraţi ca 
mulţime, şi oamenii sfinţi de asemenea - iar noi, cei pământeşti şi grosolani, cât de leneşi suntem când e 
vorba de rugăciune, de slavoslovire a lui Dumnezeu şi de mulţumire! De ce? Pentru că ne-am împătimit 
de pământ, de viaţa robită plăcerilor şi lenei, de agonisitele pământeşti, de feluritele desfătări ale 
simţurilor. 

Pentru a-L slăvi şi a-L iubi cum se cu-vine pe Făcătorul trebuie să dezrădă-cinăm păcătoasa iubire de 
sine, ego-ismul: oricine voieşte să vină după Mine, să se lepede de sine, şi să-şi ia crucea sa, şi să-mi 
urmeze Mie (Mt. 16,24). 

Toţi sfinţii vor fi martori ai mântuitoarei credinţe a lui Hristos împotriva tuturor învăţaţilor noştri - 
neştiutori lumeşti, care îngâmfă cu educaţia lor mincinoasă, împotriva tuturor creştinilor neorto-docşi şi 
mai ales împotriva celor care sunt creştini ortodocşi doar cu numele, însă cu fapta şi-au trădat de mult 
credinţa. De aceea mucenicii se cheamă pe greceşte „martiri", adică martori. Adu-ţi aminte, creştine, 
câţi martori vor fi împotriva ta la judecata lui Hristos. 

Omule creştin! Aminteşte-ţi câtă purtare minunată de grijă a arătat pentru mântuirea ta Domnul, 
menindu-ţi mântuirea înainte de a fi făcute veacurile, prevestind venirea Sa pe pământ prin proroci şi 
prin feluriţii drepţi ai Aşezământului celui Vechi. Cum a venit El pe pământ şi a plinit toată iconomia Sa 
pentru tine, întemeind Biserica cu păstorii şi Tainele, dându-i mântuitorul cuvânt al harului spre 
dobândirea de har, toate mântuitoarele mijloace cele spre viaţă şi bună credinţă! Adu-ţi aminte de 
pătimirile pe care Ie-a răbdat pentru tine Domnul lisus Hristos, răscumpărătoarea moarte pe Cruce, 
învierea şi înălţarea la cer şi făgăduinţa de a veni iarăşi pe pământ cu slavă pentru a judeca vii şi morţii. 
Spune, ce faci tu pentru mântuirea ta ? Căci împărăţia Cerurilor se ia cu sila, şi oamenii silei o răpesc pre 
ea (Mt. 11, 12). Ruşinează-te de tine însuţi, pocăieşte-te, plânge-ţi necredinţa, nepăsarea, împotmolirea 
în păcat, lenevia, deşertăciunea, nerozia şi celelalte patimi, şi apucă-te mai de-grabă de lucrarea 
mântuirii tale. Citeşte Cuvântul lui Dumnezeu, citeşte cum s-au nevoit oamenii sfinţi. 

"Preţuieşti tu, preotule care în fiecare zi faci ierurgii şi săvârşeşti liturghia, roadele împărtăşirii cu Tainele 
cele sfinte, de viaţă făcătoare şi înfricoşătoare şi mai presus de ceruri ? Simţi oare curăţirea de păcate, 



înnoirea, renaşterea, sfinţirea, pacea lui Dumnezeu ce covârşeşte toată mintea, jugul cel bun şi sarcina 
cea uşoară, libertatea duhului, bucuria în Duhul Sfânt? Fericit eşti de simţi toate acestea şi dai mulţumită 
lui Dumnezeu... încălzeşte în tine darul lui Dumnezeu, nu fi nepăsător, nesimţit, nerecunoscător. Pentru 
simţământul recunoştinţei te vei învrednici de mai mare har: îndreaptă-te, năzuieşte în toate privinţele 
către desăvârşirea vieţii şi a virtuţii, ca să te învredniceşti a auzi de la Domnul spusele: bine, slugă bună şi 
credincioasă ! Preste puţine ai fost credincios, pres-te multe te voi pune: intră întru bucuria Domnului 
tău (Mt. 25,21). Amin. 

în omul nostru cel vechi este o apucătură: la citirea Cuvântului lui Dumnezeu, a cărţilor de slujbă, a 
cărţilor Sfinţilor Părinţi şi îndeobşte a cărţilor sfinţite, el se împotriveşte uneori în taină celor rostite şi 
scrise. Este vorba de glasul tainic al potrivnicului-satana, cel dintâi care s-a învăţat şi a învăţat duhurile 
căzute şi oamenii să se împotrivească lui Dum-nezeu, sfântului Său adevăr şi sfintei Sale dreptăţi. Astfel, 
am băgat şi bag de seamă că el mi se împotriveşte şi mie, se împotriveşte inimii mele şi minţii mele, se 
împotriveşte în taină, la citirea rugăciunilor, canoanelor, stihirilor, Simbolului credinţei. Şi eu sunt dator 
să mă lupt şi să dobor uneltirile lui. O, ticălosule, depărtea-ză-te de la mine, vrăjmaş al adevărului şi al 
dreptăţii dumnezeieşti! Tu îi duci la minciună, la blestem şi la moarte pe cei care te ascultă, cum ai făcut 
cu Adam şi Eva. 

Două vieţi le sunt menite oamenilor aleşi: cea vremelnică, pământească, şi cea veşnică, cerească. Viaţa 
de acum ne-a fost dată inde-pendent de voinţa noastră... Trebuie să credem cu tărie şi cu statornicie în 
viitoarea înviere a morţilor şi de vi-itoarea viaţă fără sfârşit, trebuie... să ne aprovizionăm cu 
untdelemnul faptelor bune, altfel spus cu milostenie, fiindcă cei milostivi vor fi miluiţi... 

Au nu sămânţă bună ai semănat în ţarina Ta ? De unde, dară, are neghine ? (Mt. 13, 27): erezii, schisme, 
îngăduirea unor noi dogme, vicii de tot felul, primatul papei în Biserica catolică, strâmbarea 
dumnezeieştilor slujbe, taine, ritualuri (vezi azime-le) ? Domnul răspunde: un om vrăjmaş a făcut aceasta 
(Mt. 13,28) - trufia şi răutatea omenească; însă Domnul îi lasă pe toţi să crească până la sfârşit, iar în 
veacul cel viitor îl va preţui pe fiecare după faptele lui. 

Ce ne apropie de Dumnezeu, altfel spus ce ne face să fim casnici ai lui Dumnezeu, înrudiţi cu Dumnezeu, 
fii ai Lui ? Chipul viu al lui Dumnezeu, care este înnăscut în sufletul nostru, legătura de credinţă în care 
am intrat cu Dumnezeu prin botez, născându-ne prin apă şi prin Duh şi devenind ai lui Dumnezeu; 
îndatoririle de o parte şi de cealaltă: din partea Domnului - de a ne milui şi de a ne educa duhovniceşte 
pentru împărăţia Cerurilor, iar din partea noastră - dorinţa şi străduinţa de a-L iubi pe Dumnezeu, Care 
ne iubeşte nepovestit de mult, de a face pe placul Lui prin împlinirea poruncilor Lui şi de a trăi în 
sfinţenie, depărtându-ne de păcate şi aducându-l pocăinţă, lată ce ne face casnici ai lui Dumnezeu, fii 
apropiaţi ai Lui. Iar păcatul se străduie întruna să ne înstrăineze de Dumnezeu, să ne depărteze, să ne 
răcească faţă de El, să ne facă sălbatici, asemeni fiarelor. Cunoscut-a boul pre stăpânul său şi asinul 
ieslea domnului său, dar norodul Meu nu pricepe (Is. 1,3). 

Mă uluieşte neîncetat atotbuna, preaînţeleapta rânduială dumnezeiască a mântuirii sufletelor omeneşti, 
care au fost făcute după chipul şi asemănarea atotbunului, preaînţeleptului, veşnicului Dumnezeu. De la 
începutul căderii în păcat a primilor oameni au venit blestemul şi moartea - de la prima depărtare a lor 



de El!.. Câtă grijă pentru mântuirea noastră, ce făgăduinţă despre sămânţa Femeii, care va zdrobi capul 
şarpelui! Câtă grijă pentru familia cea aleasă, pentru Avraam, Isaac, la-cov, Noe, pentru toţi patriarhii şi 
pentru poporul ales ! Câtă grijă minunată, câte minuni la scoaterea lui din Egipt, câte minuni în pustie, în 
vremea judecătorilor, în vremea împăraţilor poporului ales! Câte pedepse părinteşti din partea 
Domnului Dumnezeu pentru poporul îndărătnic, nelegiuit... 

Hristos l-a înviat din morţi cu cuvântul pe Lazăr. Aşadar, El este Făcătorul lui Lazăr, Făcătorul neamului 
omenesc. El l-a înviat cu cuvântul pe fiul văduvei, aşadar tot prin cuvânt El a făcut lumea din nefi-inţă. El 
a certat cu cuvântul vânturile şi apele, aşadar El Ie-a şi zidit cu cu-vântul Său, căruia toate i se supun. El a 
umblat pe valurile mării ca pe uscat, aşadar El este Făcătorul mărilor, lacurilor, râurilor şi tuturor 
izvoarelor. El preface focul în rouă, apa în vin, râurile în sânge, praful pământului în muşte. A scos din 
mare broaşte spre pedepsirea egiptenilor, aşadar El este Făcătorul stihiilor... Tot prin cuvântul Lui 
pământul se va preface la vremea de apoi în rug de foc învăpăiat, şi stihiile, aprinzân-du-se, vor arde. 
Aşadar, tot prin cuvântul Domnului vor şi învia toţi morţii. Oare pot înţelege ateii această minunată 
facere a lumii şi purtare de grijă a Domnului pentru ea ? 

Domnul Dumnezeu este Fiinţa fără de început, veşnică, de nesfârşită sfinţenie, dreptate, bunătate şi 
milă, de neînchipuită şi nemăsurată lumină, fiindcă este Lumina pururea fiitoare, de la Care sunt toate 
nenumăratele lumini de rangul al doilea - cetele îngereşti; de la Care vine lumina soarelui, a lunii şi a 
stelelor, de la Care sunt tunetele şi ful-gerele şi orice firicel de iarbă din lume. Dumnezeu este Fiinţă de o 
nesfârşită, nestrămutată rânduiala, de nedescrisă frumuseţe, de pace veşnică, neclintită. Fiind Sfânt şi 
Cela ce ne-a zidit după chipul sfinţeniei Sale, El cere de la noi sfinţenie şi deplină ferire de tot păcatul, 
care e întuneric, tulburare, urâţenie, nelegiuire şi depărtare de viaţă şi cădere în blestem şi în moarte. 
Judecaţi singuri, oameni păcătoşi, căzuţi, întunecaţi, muritori: ce trebuie să faceţi neapărat ? Trebuie 
neapărat să vă pocăiţi, să vă rugaţi, să vă îndreptaţi, să faceţi fapte bune şi să vă asemănaţi lui 
Dumnezeu. 

Credinţa creştinească este aşezare la loc de către Dumnezeu, din nemărginita Lui bunătate, a chipului 
dumnezeiesc în omul căzut, spurcat, stricat; împăcare a Făcătorului cu făptura nerecunoscătoare, 
neascultătoare, trufaşă, dezlegare de blestemul cel drept şi dăruire a binecuvântării, deschidere a raiului 
care era închis pentru noi: de acum veţi vedea cerul deschizându-se şi pre îngerii lui Dumnezeu suindu- 
se şi pogorân-du-se preste Fiul Omului (In. 1, 51) şi biruinţă asupra morţii şi nimicire a ei, ca şi a 
diavolului, pricinuitorului ei; aducere în rai şi dăruire a vieţii veşnice. Câte, câte bunătăţi fără număr i-au 
fost date de Dumnezeu prin credinţa creştinească omului credincios, ascultător faţă de Evanghelie ?: de 
poruncile lui Hristos I Şi atunci, care-i treaba, creştinilor ? Pentru ce dormiţi ? Sculaţi-vă, privegheaţi, 
rugaţi-vă, pocăiţi-vă, îndreptaţi-vă, faceţi fapte bune şi suiţi-vă la cer! 

Prietene, cum ai intrat aici fără să ai haină de nuntă ? Şi a zis slugilor: legându-i mâinile şi picioarele, 
arun-caţi-l în întunericul cel mai dinafară; acolo va fi plângerea şi scrâşnirea dinţilor. Pentru că mulţi sunt 
chemaţi, dar puţini aleşi (Mt. 22, 12-14). Hristos Dumnezeu S-a asemuit pe Sine unui Mire sfânt, 
preafrumos, de lumină purtător, veşnic, Care bine a voit a se logodi prin logodnă veşnică, nestricăcioasă, 
de viaţă făcătoare, în viaţa cea viitoare, nesfârşită, şi în cea de aici, pământească, cu sufletul credincios. 
Pentru a Se logodi cu sufletele credincioase, dar care au spurcat haina sufletelor lor cu nenumăratele lor 



păcate. Domnul Ie-a dăruit prin tainele botezului şi mirungerii haină duhovnicească preafrumoasă, 
nestri-căcioasă. Dar omul şi-a spurcat iarăşi haina botezului şi iarăşi s-a depărtat de Dumnezeu şi s-a 
îmbrăcat în zdrenţele împuţite ale patimilor, stricând şi necinstind logodna sa cu Dumnezeu. Din 
milostivirea Sa, Domnul a binevoit să-i dea din nou haina de nuntă prin pocăinţa nefăţarnică şi prin 
împărtăşirea cu Sfintele luiHristos Taine, şi omul primeşte iar haina nestricăcioasă şi se uneşte cât se 
poate de strâns cu Mirele Ceresc, cu condiţia de a se păzi în tot chipul ca să nu îşi păteze iarăşi haina de 
nuntă şi de a trăi în sfinţenie. Dar care sunt aceste suflete logodite cu Hristos, Mirele Cel ceresc, unde se 
află ele ? Aceste suflete sunteţi voi, fraţi şi surori. Vă întreb: curată, împodobită este haina voastră de 
nun-tă ? V-aţi împodobit sufletele cu faptele cele bune ? Cu ce vă veţi arăta la cina cea de nuntă, în 
împărăţia Cerurilor ? Oare vă pregătiţi neîncetat să ajungeţi acolo unde vă aşteaptă Mirele preafrumos ? 

La picioarele Tale, Doamne, zăcem în lacrimi de pocăinţă dimpreună cu toţi cei ce au plâns: ierarhi, 
proroci, apostoli, sfinţiţi mucenici şi cu toţi drepţii, şi milă cerem de la Tine cu rugăciunile lor, şi 
mântuirea sufletelor noastre, şi împărăţia Cerurilor, măcar că nevrednici suntem de ea pentru păcatele 
noastre. Aduc Ţie spre mijlocire pe Preacurată Maica Ta, cetele îngereşti şi toată făptura înţelegătoare: 
miluieşte-ne şi ne mântuieşte pe noi, păcătoşii, cu harul şi cu mila Ta. Aşa. Amin. 



